Ar ein liwt ein hunain gan Gwyneth Glyn; atodiau theatr bARN cyfrol 486/487, Gorffenaf/Awst 2003\nAr ein liwt ein hunain\nGWYNETH GLYN yw un o awduron Anterliwt yr Ynys Las, anterliwt wleidyddol am yr argyfwng tai a’r mewnlifiad. Yma, mae’n ystyried sut beth yw llwyfannu drama gymunedol heb arian cyhoeddus, a’r ffin fregus rhwng celfyddyd a phropaganda.\n‘Dogn helaeth o fraster, o serthedd, o gyfeiriadau anllad ac o ffaligrwydd.’ Na, nid disgrifiad o Sioe Glybiau Bara Caws, ond yn hytrach ‘hanfodion y ffurf draddodiadol’ o’r Anterliwt yn ôl G.G.Evans (yn ei gyfrol Elis y Cowper.) Dau brif gynhwysyn anterliwt dda, ys dywed yr anterliwtwyr eu hunain, oedd ‘Gwagedd a Maswedd’, eilradd oedd unrhyw blot neu foeswers a ddigwyddai fod yn gefnlen i’r chwarae; y brif ddiben oedd difyrru’r gynulleidfa. Ond wrth i awduron yr anterliwtiau ymateb yn fwy uniongyrchol i argyfyngau crefyddol, cymdeithasol a gwleidyddol eu hoes, esblygodd yr anterliwt i fod yn gerbyd propaganda heb ei ail.\nCyfoeswyd un o anterliwtiau enwocaf Twm o’r Nant; Tri Chryfion Byd, gan Gwmni Drama Llwyndyrys ar gyfer Eisteddfod Genedlaethol Llanrwst 1989; diweddarwyd yr un anterliwt gan Emlyn Roberts i Gwmni Theatr Gwynedd ym 1998 (Pres Mawr, Pennau Bach) ac ers hynny ysgrifennodd John Glyn anterliwt wreiddiol Y Mawr, y Bach, a’r Llai Byth i gwmni Arad Goch. A hithau bellach yn ganrif gron ers i’r Diwygiad Methodistaidd roi stop ar wagan wleidyddol yr Anterliwt draddodiadol, aeth pum bardd bonheddig, un gantores ddiguro, a minnau, ati i roi’r olwynion gwichlyd i droi unwaith eto.\nEnnill arian a hwyl oedd dau brif gymhelliad yr anterliwtwyr cynharaf, ac fel hwythau, aethom ninnau o fod heb geiniog o un, i fod yn gyforiog o’r llall. Ond er ein bod yn rhannu diffyg nawdd cyhoeddus yr hen chwaraewyr, mae’n debyg bod cryn elw i’w gael o’r fenter yn yr 17eg a’r 18fed ganrif. Dywed Twm o’r Nant am ei Interlute yntau, Ynghylch Cyfoeth a Thlodi; ‘mi a ganlynais honno dros flwyddyn, ymhell ac yn agos, ac enillais lawer o arian.’ Nid syndod ma hynny chwaith, â hithau’n anterliwt i ddim ond dau chwaraewr, a’r ddau yn cael rhannu’r holl elw!\nUn elfen gyson yn y rhan fwyaf o’r anterliwtiau traddodiadol, yn ôl Thomas Parry (Hanes ein Llên) oedd ‘y cybydd yn cwyno yn erbyn caledi ei fyd, a’i fab yn llanc gwastraffus ac yn gwario arian ei dad.’ A dyma union ddechreuad ein hanterliwt ninnau, sef Anterliwt yr Ynys Las. Mae’r Ff_l, neu’r Gweinidog Gwirioneddau (neu Twm Morys) yn ein cyflwyno i Idwal Iwros; ffarmwr cybyddlyd (a chwaraeir gan Myrrdin ap Dafydd). Mae’r hen Idwal yn mynnu gwerthu adfail fferm Yr Ynys Las am arian mawr, er gwaethaf taerineb ei fab (Ifor ap Glyn) sydd ar fin colli’r garafan y bu yn ei rhentu hefo’i gariad, Olwen (a chwaraeir gan yr hyfryd Marian Evans o Lanystumdwy):\nMae yna betha yn dwad o bell,\nAc yn fodlon talu rhenti gwell,\nchwedl Olwen. I wneud pethau’n waeth, mae’r gwerthwr tai gor-eiddgar, Bob-Puw-Parry-Tudor (Meirion MacIntyre Hughes), ar dân am i’r lle gael ei brynu gan Saesnes optimistaidd, Jenny Cash-in-Hand (fi), a sylwodd ar adfail Yr Ynys Las dros y We:\nJust press here to send your price:\nAll so easy, sweet and nice!\nMae hon yn hollol honco!\nWedi prynu heb ei weld o!\nFel mewn sawl anterliwt draddodiadol, mae marwolaeth y cybydd yn gryn uchafbwynt, ac fe roir yr hen Idwal Iwros i orwedd dan fendith (neu felltith) y Parchedig Hedd Troseifawnog (Dewi Prysor):\nCarai heniaith wych ei dadau\nFel y carai Pero’i gi;\nGwerthodd hwnnw, hefo’r cathod,\nI ryw restront bwyd tseinî.\nTeg dweud mai ynghudd yn yr hiwmor y mae’r ergydion; mai haws llyncu pilsen gwirionedd pan fo hylif melys chwerthin yn ei chanlyn. Dyma wers a ddysgodd yr anterliwtiwr William Roberts, clochydd Llannor, Ll_n, awdur ‘Interlude Morgan y Gorgwr ar Cariadogs neu Ffrewyll y Methodistiaid yn dair act.’ Fel yr awgryma’r enw, nid mwyniant gwamal-wirion mo anterliwt William Roberts; i’r gwrthwyneb; disgrifiai Roberts Jones, Rhos-lan, y ‘coeg-chwareu’ fel ‘y modd mwyaf gwarthus, erlidgar, a rhyfygus, ag a gallai inc a phapur osod allan’ (Elis y Cowper). Nid adlonni cynulleidfa, ond ymosod ar Fethodistiaid, oedd blaenoriaeth y clochydd o Lannor; fel a ddywed G.G. Evans, ‘yn y cyhuddiadau enllibus y clywid yr elfen ffalig’, ac yn hynny o beth, achlysur digon sychlyd ac amhoblogaidd fu’r anterliwt honno.\nNid felly Anterliwt yr Ynys Las! Nid chwaith ymosodiad unllygeidiog ar yr un Jenny Cash-in-hand na’r un Idwal Iwros, na’r un Bob Puw-Parry-Tudor. Bwriad Twm, Myrddin a minnau wrth fynd ati i lunio’r sgript, oedd defnyddio hiwmor helaeth a stereoteipio comig, i wneud y neges mor glir â phosib; nid trwy fychanu slapstig-aidd a delweddau anweddus (y prop mwyaf ffalig-ei-naws oedd ffon-wialen y Parchedig Hedd Troseifawnog) ond yn hytrach trwy iaith liwgar, heriol, a dweud gonast. Mae sawl elfen o’r cynhyrchiad yn ennyn chwerthin; y gwrthgyferbyniad cynhenid rhwng ambell gymeriad, y gyfeiriadaeth leol sy’n taro tannau yn y gynulleidfa, yn ogystal â mân betheuach eraill, e.e. wig dyn-gwyllt-o’r-coed y Parchedig, llais canu nid persain y gwerthwr tai, a’r ffaith bod Idwal Iwros yn aml i’w weld yn syllu’n angerddol ar ei raw balu, ble y glynwyd yn gyfleus dudalen o’i sgript!\nHawdd deall sut y gellid labelu’r fath ddigwyddiad yn bropaganda, ond onid propaganda, mewn un ystyr o’r gair, yw pob drama wleidyddol? Yn sicr tydi’r ffaith bod rhyw ddrama arbennig yn wleidyddol, yn mennu dim ar ei pherthnasedd na’i phwysigrwydd; i’r gwrthwyneb, fe rydd yr elfen wleidyddol arwyddocâd a phwrpas ehangach iddi. Felly hefyd anterliwtiau.\nNid cyfrwng wedi ei chyfyngu i un safbwynt wleidyddol neu gymdeithasol yw’r anterliwt serch hynny. Daw caleidosgop o safbwyntiau i’r fei yn anterliwtiau’r gorffennol; gwelir ymosodiadau gwrthweriniaethol yn anterliwtiau’r bardd a’r brenhinwr Huw Morys o’r Perthillwydion yn Nyffryn Ceiriog. Defnyddia awdur Pendefig a Hwsmon y ffugenwau ‘Bardd o Wynedd’ a ‘Poeta’, oherwydd mai ‘propaganda ydoedd ynghylch y gwrthdaro chwerw yn Nyffryn Clwyd... a’r Deon Shipley o Lanelwy yn asgwrn y gynnen’ (G.G. Evans). Aiff Evans cyn belled â galw’r anterliwt honno yn ‘arf mewn ymrafael’, a’i phriodoli i Twm o’r Nant. Yn sicr, byddai’r arddull honno’n cydsynio ag arddull un arall o’r anterliwtiau, Pedair Colofn Gwladwriaeth, ble yr ymdrinia â chwestiynau gwleidyddol a chymdeithasol.\nOs propaganda, yna propaganda hefo pwyslais ar y prop, gan mai un o’r ychydig brops a ddefnyddir yn Anterliwt Yr Ynys Las, yw taflen Cymuned, ‘A Modest Proposal’, sy’n codi ymwybyddiaeth mewnfudwyr o fodolaeth a natur diwylliant Cymraeg, ac o’r iaith sydd yn rhan annatod ohono. Tra’r oedd Twm o’r Nant yn gwneud elw helaeth drwy argraffu a gwerthu ei anterliwtiau (neu yn y cyd-destun yma, ei bamffledi propaganda,) yr unig bamffled a ddosberthir gan Twm o’r Cwt Certiau (Morys) yw taflen Cymuned; wrth i Weinidog y Gwirioneddau gyflwyno honno i Jenny Cash-in-hand, ac i hithau ei darllen yn ofalus,\nDyma hi’n ffeindio yn Abersoch\nFod y Gymraeg fel y wiwer goch.\nA Jenny hithau’n ymwybodol o’r angen i warchod rhywogaethau prin, mae hi’n penderfynu bod yn ymwelydd â’r ardal, yn hytrach nag yn fewnfudwraig. Trwy alw ar gefnogaeth y gynulleidfa wrth bicedu’r gwerthwr tai ystyfnig, mae’r ffîn denau rhwng yr actorion a’r gwir, yn cael ei dymchwel; a hynny am y rheswm syml na fedrwn ni, yn yr argyfwng cymdeithasol sydd ohoni, fforddio credu mai rhith ydi’r hyn sy’n digwydd i’n cymunedau ni. Os mai drych yw drama, yna gellid dadlau mai drych gwyrdröedig, grotesg, ac eto llawn gwirionedd, yw’r Anterliwt. Os felly, o weld siâp difrodedig a bregus eu hadlewyrchiad, cyflyrir y gynulleidfa, fel yr actorion, i weithredu er mwyn newid y darlun. Nid codi gwrychyn, fel yn achos llawer o’r anterliwtiau cynnar, ond codi drych, a thrwy wneud hynny, codi ymwybyddiaeth, a’r awydd i weithredu.\nAmen, amen, amen, amen;\nMae pob dim da yn dod i ben.\n(Ond tydi’r Anterliwt heb ddarfod;\nDewch i’w gweld hi yn y Sdeddfod!)\ncyfrol:486/487, Gorffenaf/Awst 2003


Hafan > Amdanom ni > Recriwtiad > Swyddog Ymchwiliadau\nSwyddog Ymchwiliadau £30,786 i £41,025\nRydym yn awyddus i benodi Swyddogion Ymchwiliadau, naill ai’n barhaol neu am flwyddyn ar sail tymor penodol, i ymuno â’r Ombwdsmon yn ei swyddfeydd ym Mhencoed, Pen-y-bont ar Ogwr.\nBydd yr ymgeiswyr llwyddiannus yn gallu asesu, gwneud penderfyniadau ac ymchwilio i gwynion y bydd yr Ombwdsmon yn eu derbyn. Mae profiad blaenorol o ymchwilio yn ddymunol, ynghyd â phrofiad o reoli llwyth achosion. Mae'n bwysig fod ymgeiswyr yn gallu canfod ffeithiau, dadansoddi gwybodaeth, cymryd datganiadau gan dystion a chyfweld tystion yn effeithiol, er mwyn iddynt ddod i gasgliadau rhesymegol a gwneud argymhellion wedi'u seilio ar resymau cadarn.\nMae sgiliau ysgrifennu adroddiadau rhagorol yn hanfodol a hefyd y gallu i gyflwyno gwybodaeth gymhleth mewn ffordd sy'n briodol i'r sawl y cyflwynir y wybodaeth honno iddo. Mae sgiliau cyfathrebu rhagorol ar lafar, yn bersonol a dros y ffôn, hefyd yn hanfodol i'r rôl hon.\nCroesewir ceisiadau gan y rheini sydd â diddordeb mewn swydd amser llawn neu ran amser. Bydd y cyflog cychwynnol yn dibynnu ar brofiad a sgiliau perthnasol. Gweler yr holl ddogfennau isod.\nDatganiad o delerau ac amodau cyflogaeth\nSylwer os gwelwch yn dda fod dau gam i'r broses recriwtio. Bydd ymgeiswyr sy'n llwyddo i gyrraedd y rhestr fer yn cael eu gwahodd i Ganolfan Asesu ar ddydd Sadwrn 2 Medi 2017 yn ein swyddfeydd ym Mhencoed. Yno gofynnir iddynt gwblhau ymarferion a fydd yn berthnasol i rôl Swyddog Ymchwiliadau. Croesewir ceisiadau gan ymgeiswyr sy’n gallu cynnal busnes swyddfa’r Ombwdsmon drwy gyfrwng y Gymraeg.\nY dyddiad cau ar gyfer derbyn ceisiadau yw hanner dydd, 14 Awst 2017.


Prosiect Afancod Cymru | Ymddiriedolaeth Natur Gogledd Cymru\nAr ôl absenoldeb o fwy na 500 mlynedd, mae’n ymddangos bod ailgyflwyno afancod i’r gwyllt yng Nghymru’n mynd i fod yn realiti yr haf yma.\nErs 2005, mae Prosiect Afancod Cymru, dan arweiniad Ymddiriedolaethau Natur Cymru ac yn cael ei reoli o Ymddiriedolaeth Natur Gogledd Cymru, wedi bod yn ymchwilio i ymarferoldeb ailgyflwyno afancod i Gymru oherwydd eu manteision niferus i fywyd gwyllt, yr amgylchedd a’r economi.\nRoedd yr afanc Ewrasiaidd, Castor fiber, i’w weld ledled Cymru ar un adeg, ond cafodd ei hela nes diflannu’n llwyr yn y canol oesoedd, am ei ffwr, ei gig a’i organau arogli. Mae’r Ymddiriedolaethau Natur yn awyddus i weld y rhywogaeth yma’n dychwelyd i’r gwyllt – mae afancod yn rheolwyr rhagorol ar gynefinoedd dŵr gwlyb ac yn sicrhau manteision i amrywiaeth eang o rywogaethau eraill; a hefyd mae’r cynefin maen nhw’n ei greu’n helpu i lanhau dŵr afon a lleihau’r risg o lifogydd i lawr yr afon.\nGyda chyllid gan Loteri Cod Post y Bobl, rydyn ni wedi gallu cyflogi swyddog prosiect llawn amser, Alicia Leow-Dyke, yn gweithio o Ymddiriedolaeth Natur Sir Faesyfed, i ddatblygu’r prosiect. Gan weithio gyda sefydliad partner, mae cais am drwydded wedi cael ei gyflwyno i Gyfoeth Naturiol Cymru ar gyfer rhyddhau afancod i ddalgylch bychan yn Ne Cymru yn ystod haf 2017. Hefyd rydyn ni’n ymchwilio i ryddhau afancod i safleoedd yng Ngogledd Cymru, gan gynnwys gwarchodfeydd natur Coed Pwll Mawr a Spinnies/Aberogwen, ble byddent wedi’u cau i mewn ac yn cael eu defnyddio fel adnodd rheoli i helpu gydag adfer a chynnal y cynefin.\nEr hynny – mae angen cyllid ar gyfer hyn i gyd! Os ydych chi eisiau gweld afancod yn dychwelyd i Gymru, ystyriwch gefnogi gwaith Prosiect Afancod Cymru drwy gyfrwng y dudalen gyfrannu yma: https://www.justgiving.com/campaigns/charity/radnorshire-wildlifetrust/welshbeaverproject.\nEisiau gwybod mwy? Yna cysylltwch â:\nSwyddog Cadwraeth (Y Dwyrain)/Rheolwr Prosiect Afancod Cymru


yn Gymraeg yn Gymraeg\nCroeso i’r tudalen Cymraeg y Globe!\nMae'r Globe yn blasty gwledig gwych yng nghanol pentref arfordirol heddychlon Angle ar arfordir Sir Benfro. Fe'i hadeiladwyd ym 1904 mewn "arddull drefedigaethol", a restrir yn Radd II, ac mae newydd ei adnewyddu a'i uwchraddio i ddarparu cysur, technoleg ac arddull moethus gyda chelf wreiddiol a chyffyrddiadau modern a thraddodiadol i'w holl ystafelloedd\nFe'i hadeiladwyd fel gwesty - mae wedi ei gerfio mewn llythrennau mawr ar y wal, ac roedd yn brif dafarn gydag ystafelloedd yn y pentref tan ddechrau'r 1990au, ac yna'n adnewyddu a'i ddefnyddio ar gyfer gosodiadau gwyliau. Nawr mae'n blasty mawreddog eto, mae'r grisiau haearn bwrw wedi tynnu'n ôl i'w fetel gwreiddiol, cerrig llechi newydd ar y llawr, ystafelloedd ymolchi moethus, cegin led-fasnachol chic, gwresogi â hwb solar, a wi-fi ym mhob man, gan ei wneud yn eang moethus a lle cyfforddus i aros.\nMae'r eiddo Edwardaidd unigryw hwn yn arbennig o addas ar gyfer grwpiau mawr, mae croeso i blant o bob oed ac anifeiliaid anwes hefyd. Yn ogystal â'r holl gyfleusterau y tu mewn, mae gardd fawr, barbeciw a thwb poeth wyth person yn darparu popeth sydd ei angen arnoch ar gyfer gwyliau moethus yn un o rannau harddaf Sir Benfro. O fewn pellter cerdded i draeth Bae Gorllewin Angle, llwybr yr arfordir a chefn gwlad hardd, gyda thafarndai gwledig, henebion a chroeso cyfeillgar, mae Angle yn bentref hyfryd ac mae'r eiddo hwn yn ddewis perffaith i grwpiau teuluol fawr. Mae digon o le i barcio hyd at ddeg car, ac mae gardd ddiogel.\nRydym yn rhan o is-grŵp Rare Hideaways (rhentu tŷ cyfan) a Great Little Places o Welsh Rarebits, asiantaeth llety arbenigol Cymru, rhan o Dai Hanesyddol Ewrop\nMae gwyliau byr am o leiaf 3 diwrnod, gan gyrraedd 4:00yp ac yn gadael 10:00yb, gydag uchafswm meddiannaeth o 24. Mae yna cyfraddau is ar gyfer 16 pobl neu lai, nei 12 pobl neu lai. Mae arosiadau hir wythnos yn dechrau ar ddydd Sadwrn mewn cyfnodau gwyliau brig. Caniateir anifeiliaid anwes am gost ychwanegol.\nMae cwmni lleol ‘FBM’ yn delio gyda’n gwyliau a gwyliau byr.\nYn anffodus nid yw ein system / asiantaeth archebu ar gael yn Gymraeg.\nCronfa Amaethyddol Ewrop ar gyfer Datblygu\nGwledig: Ewrop yn Buddsoddi mewn


Hafan > Amdanom ni > Cabinet a Gweinidogion > Datganiadau'r Cabinet > Datganiad Ysgrifenedig - Bridio Cŵn Datganiad Ysgrifenedig - Bridio Cŵn\nDiweddarwyd 28 Mehefin 2011\nMae codi safonau lles anifeiliaid yn parhau i fod yn bwysig i'r Llywodraeth, ac ystyrir bod ymdrin â bridwyr cŵn diegwyddor sy’n dod ag enw drwg i fridwyr cŵn cyfrifol yn flaenoriaeth uchel. Mae hyn yn gyson ag amcanion y Strategaeth Iechyd a Lles Anifeiliaid.\nCyflwynodd Deddf Lles Anifeiliaid 2006 y cysyniad o'r ddyletswydd i ofalu am anifeiliaid anwes, sydd wedi’I chymhwyso ers amser hir yn achos anifeiliaid fferm, ynghyd â'r 'pum angen' – amgylchedd addas i fyw ynddo; diet iach; y gallu i ymddwyn yn normal; cwmni priodol; a chael eu hamddiffyn rhag poen, anaf a chlefyd.\nNid yw'r rheoliadau presennol ar gyfer bridio cŵn, Deddf Bridio Cŵn 1973 (fel y'i diwygiwyd), yn mynd i'r afael â'r gofynion hyn yn benodol. Ystyriwyd y materion hyn gan y Grŵp Gorchwyl a Gorffen ar Fridio Cŵn a sefydlwyd ym mis Tachwedd 2009, a gwnaeth argymhellion mewn dogfen ymgynghori a gafodd ei chyhoeddi fis Hydref diwethaf. Mewn egwyddor, roedd pawb yn cytuno â gwella safonau lles anifeiliaid ond roedd sawl barn wahanol ynglŷn â’r manylion. Rwy'n awyddus i sicrhau bod y ddeddfwriaeth newydd yn mynd i'r afael â'r pryderon a godwyd ynghylch lles ac nad yw'n rhoi gormod o bwysau ar y bridwyr hynny sy'n diwallu'r anghenion a nodir yn y Ddeddf Lles Anifeiliaid yn llawn. Felly, rwyf wedi gofyn i'm swyddogion drafod gyda phawb sydd â buddiant er mwyn nodi eu pryderon a'u cynigion a, lle bo'n berthnasol, ystyried y rhain mewn deddfwriaeth ddrafft newydd.\nCynhelir trafodaethau yn ystod y misoedd nesaf a bwriedir cynnal ymgynghoriad ar y ddeddfwriaeth ddiwygiedig yn ystod yr hydref.


06 03 2018 Y Cyngor yn cefnogi Diwrnod Ymwybyddiaeth Tlodi Tanwydd - Cyngor Bwrdeistref Sirol Pen-y-bont ar Ogwr\nY Cyngor yn cefnogi Diwrnod Ymwybyddiaeth Tlodi Tanwydd\nMae Cyngor Bwrdeistref Sirol Pen-y-bont ar Ogwr wedi helpu i nodi Diwrnod Ymwybyddiaeth Tlodi Tanwydd er mwyn amlygu’r cymorth sydd ar gael i bobl allu fforddio byw bywydau cynhesach, iachach a hapusach.\nMae’r diwrnod ymwybyddiaeth wedi’i drefnu gan yr elusen National Energy Action, a gyflwynodd wobr i’r cyngor yr wythnos diwethaf am ei brosiect dŵr pwll glo Caerau a fydd yn helpu i leihau biliau tanwydd i hyd at fil o gartrefi.\nMae’r prosiect arloesol yng Nghaerau – sydd wedi cael grant o £6.5 miliwn gan Lywodraeth Cymru ar gyfer ei ddatblygu – wedi dod yn drydydd yn y Gwobrau Effaith Ynni Cenedlaethol a gynhelir gan National Energy Action ar y cyd â Nwy Prydain.\nDywedodd y Cynghorydd Richard Young, Aelod Cabinet y cyngor dros Gymunedau: “Mae’r cyfnod oer presennol yn ei gwneud hi’n fwy amserol nag erioed i godi ymwybyddiaeth o dlodi tanwydd, sy’n fater real iawn i lawer o drigolion yn ein cymunedau.\n“Pan fo cyfran uchel o incwm aelwyd yn cael ei wario ar filiau ynni, mae’n rhaid i lawer droi at fyw mewn cartrefi oer sydd yn amlwg yn arwain at sgil-effeithiau andwyol ar eu hiechyd.\n“Fodd bynnag, mae llawer o waith rhagorol yn cael ei wneud yn lleol i ymdrin â’r broblem hon, ac mae gan y prosiect cyffrous dŵr pwll glo Caerau y potensial i arwain at effaith gadarnhaol iawn yng Nghwm Llynfi.\n“Hoffwn i hefyd gyfeirio pobl at Nyth, cynllun a ariennir gan Lywodraeth Cymru sy’n cynnig cyngor rhad ac am ddim ar arbed ynni a gwelliannau effeithlonrwydd ynni rhad ac am ddim y mae llawer o aelwydydd yn gymwys ar eu cyfer. I gael rhagor o fanylion, ewch i www.nestwales.org.uk.”\nDywedodd Maria Wardrobe, Cyfarwyddwr Cyfathrebu a Chysylltiadau Allanol yn NEA: “Mae tlodi tanwydd yn broblem ddifrifol ac yn un na allwn ni ei datrys ar ein pennau ein hunain. Rwyf wrth fy modd bod Cyngor Bwrdeistref Sirol Pen-y-bont ar Ogwr yn cefnogi’r ymgyrch ac yn helpu i sicrhau y gall trigolion fyw bywydau cynhesach, iachach a hapusach.”\nBydd prosiect dŵr pwll glo Caerau y cyngor yn defnyddio dŵr sydd wedi llenwi hen waith glo tanddaearol fel ffynhonnell adnewyddadwy o ynni gan ei fod wedi’i wresogi’n naturiol yn y ddaear i hyd at 20 gradd Celsius.\nMae’r cyngor wedi bod yn ymchwilio i sut y gellir echdynnu’r gwres gan ddefnyddio technoleg pwmp gwres a rhwydwaith o bibellau i gynhesu cartrefi cyfagos. Cwblhawyd astudiaeth o ddichonoldeb yn ddiweddar a bydd y canfyddiadau yn cael eu hadrodd mewn arddangosfa gyhoeddus yn yr haf. Bydd y gwaith adeiladu yn dechrau yn 2020 a bydd y cartrefi cyntaf yn cael eu cysylltu i’r system yn ystod gaeaf 2021.


Powdr metel diwydiannau Ffederasiwn enwau oes cyflawniad gwobr enillydd-newyddion-Youbest weldio Cyf\nPowdr metel diwydiannau Ffederasiwn enwau enillydd gwobr cyflawniad oes\nFfederasiwn diwydiannau metel powdr, Princeton, N.J., wedi dewis William F. Jandeska Jr., FAPMI, Llywydd Ltd. metelegol Midwest a rheolwr prosiect ar gyfer y Ganolfan ar gyfer technoleg Meteleg powdr, i dderbyn y wobr cyflawniad oes PM y gofrestr Kempton H..\nMae Jandeska yn datblygu elfennau arloesol a'r berthynas rhwng cyflenwyr a gwerthwyr ym maes Meteleg powdr (PM). Mae ef wedi hyrwyddo twf parhaus PM ar gyfer mwy na 44 o flynyddoedd trwy adeiladodd rhan a y gymuned defnyddiwr terfynol, sy'n amlwg gan ei weithgarwch cymorth ac arweinyddiaeth yn MPIF, APMI, amlen BAROD a ASM gymryd rhan ar y cyd. Wedi derbyn nifer o wobrau, cyd-gadeirio cynadleddau diwydiant a byrddau technegol, a wedi ysgrifennu ac wedi cyflwyno nifer o bapurau mewn digwyddiadau i'r diwydiant.\nDechrau ar ei yrfa fel interniaid yn dur yr Unol Daleithiau a Tractor lindysyn, gweithiodd Jandeska tra'n cwblhau ei Baglor, Meistr a doethuriaeth gradd o Brifysgol Illinois. Ar ôl cwblhau ei gradd, bu'n gweithio mewn labordai ymchwil Motors cyffredinol am 20 mlynedd. Yna ymunodd â grŵp phwerwaith byd-eang GM fel rheolwr ar gyfer PM technoleg ac arwain pwnc arbenigol ar gyfer y tîm creadigrwydd PM, swyddi a oedd ganddo tan iddo ymddeol yn 2006.\nUnigolion y wobr cyflawniad oes cydnabyddiaeth â chyflawniadau rhagorol a chyflawniadau sydd wedi neilltuo eu gyrfaoedd ac oes o gymryd rhan yn y maes pm a thechnolegau cysylltiedig. Dyma'r trydydd tro y dyfarniad a roddwyd ers ei sefydlu yn 2007.\nPâr o: Gwneuthurwr Tsieina o weldio tiwb-taflen awto weldio peiriant\nNesaf: Byd-eang o drydan weldio twf diwydiant peiriant gyda CAGR yn 2022 a rhagwelir y bydd ymchwil sydd ar gael mewn adroddiad newydd


Eze 46 | CYM | STEP | “‘Dyma mae'r Arglwydd , y Meistr, yn ei ddweud: Bydd y giât i'r iard fewnol sy'n wynebu'r dwyrain wedi ei chau ar y chwe diwrnod gwaith; ond bydd yn cael ei hagor ar y diwrnod Saboth ac ar Ŵyl y lleuad newydd bob mis.\n1“‘Dyma mae'r Arglwydd, y Meistr, yn ei ddweud: Bydd y giât i'r iard fewnol sy'n wynebu'r dwyrain wedi ei chau ar y chwe diwrnod gwaith; ond bydd yn cael ei hagor ar y diwrnod Saboth ac ar Ŵyl y lleuad newydd bob mis. 2Bydd pennaeth y wlad yn dod i mewn trwy gyntedd allanol y giât. Bydd yn sefyll wrth ymyl pyst y giât tra bydd yr offeiriaid yn cyflwyno'r offrwm sydd i'w losgi'n llwyr a'r offrwm i gydnabod daioni'r Arglwydd. Bydd yn ymgrymu i addoli ar drothwy'r giât, ac yna'n mynd allan. Ond fydd y giât ddim yn cael ei chau nes iddi nosi. 3Bydd y bobl gyffredin yn addoli tu allan i'r fynedfa honno ar y Sabothau ac ar Ŵyl y lleuad newydd bob mis.\n4“‘Dyma fydd pennaeth y wlad yn ei roi yn offrwm i'w losgi bob Saboth: chwe oen ac un hwrdd heb ddim byd o'i le arnyn nhw. 5Bydd deg cilogram o rawn yn cael ei offrymu gyda'r hwrdd, a faint bynnag mae e eisiau ei roi gyda phob oen. Mae hefyd i roi galwyn o olew olewydd gyda phob mesur o rawn. 6Ar Ŵyl y lleuad newydd mae i offrymu tarw ifanc, chwe oen ac un hwrdd – anifeiliaid sydd â dim byd o'i le arnyn nhw. 7Offrwm o rawn hefyd – sef deg cilogram gyda'r tarw, deg cilogram gyda'r hwrdd, faint bynnag mae e eisiau ei roi gyda phob oen, a galwyn o olew olewydd gyda phob mesur o rawn. 8Mae pennaeth y wlad i fynd at y giât drwy'r cyntedd allanol, a mynd allan yr un ffordd.\n9“‘Ond pan mae'r bobl gyffredin yn mynd i addoli'r Arglwydd ar y gwyliau crefyddol, mae pwy bynnag sy'n mynd i mewn trwy giât y gogledd i fynd allan drwy giât y de, a'r ffordd arall. Does neb i fynd allan yr un ffordd ag yr aeth i mewn; rhaid iddyn nhw ddefnyddio'r giât gyferbyn. 10Ar yr adegau yma bydd pennaeth y wlad yn mynd i mewn ac allan gyda gweddill y bobl.\n16“‘Dyma mae'r Arglwydd, y Meistr, yn ei ddweud: Os ydy pennaeth y wlad yn rhoi tir i un o'i feibion ei etifeddu, bydd y tir hwnnw'n perthyn iddo fe a'i ddisgynyddion am byth. 17Ond os ydy e'n rhoi tir i un o'i weision, bydd yn perthyn i'r gwas hyd flwyddyn y rhyddhau ▼\n▼46:17 blwyddyn y rhyddhau Dyma "Flwyddyn y Jiwbili". Roedd tir ac eiddo i'w roi yn ôl i'r perchennog gwreiddiol (gw. Lefiticus 25:10).\n; bryd hynny bydd y pennaeth yn cael y tir yn ôl. Dim ond y meibion sy'n cael cadw'r etifeddiaeth am byth. 18Ddylai pennaeth y wlad ddim cymryd tir pobl oddi arnyn nhw a'u gorfodi nhw i adael eu cartrefi. Dim ond ei dir ei hun mae'n cael ei roi i'w feibion. Ddylai fy mhobl ddim cael eu gyrru oddi ar eu tir.’”\n19Wedyn aeth â fi trwy'r fynedfa sydd wrth ymyl y giât ac i mewn i ystafelloedd yr offeiriaid oedd yn wynebu'r gogledd. Dangosodd ystafell i mi oedd reit ar y pen draw ar yr ochr orllewinol. 20“Dyma lle mae'r offeiriaid yn berwi cig yr offrwm i gyfaddef bai a'r offrwm i lanhau o bechod,” meddai. “Dyma hefyd lle maen nhw'n pobi'r offrwm o rawn. Maen nhw'n gwneud y cwbl yma er mwyn osgoi mynd â'r offrymau drwy'r iard allanol a peryglu'r bobl drwy ddod â nhw i gysylltiad â phethau sy'n sanctaidd.”\n21Wedyn aeth â fi allan i'r iard allanol a mynd â fi heibio pedair cornel yr iard. Roedd cwrt bach arall ym mhob cornel: 22pedwar cwrt bach yr un maint, sef dau ddeg metr wrth un deg pump. 23Roedd wal gerrig isel o gwmpas pob un ohonyn nhw, a nifer o leoedd tân ar gyfer coginio wrth waelod y wal. 24“Dyma'r ceginau ble mae gweision y deml yn berwi'r cig o aberthau y bobl,” meddai wrtho i.


Hamish Henderson - Wicipedia\n8 Mawrth 2002, 9 Mawrth 2002\nColeg Downing, Caergrawnt\ncerddolegydd, cyfansoddwr caneuon, cyfieithydd, bardd\nCofeb i'r '7 Men of Knoydart', cyfanoddodd Henderson gerdd i'r dynion a garcharwyd gan y meistr lleol wedi iddynt geisio hawlio'r tir ar ôl dychwelyd o'r Ail Rhyfel Byd\nRoedd Hamish Scott Henderson, (11 Tachwedd 1919 - 9 Mawrth 2002; Gaeleg: Seamas MacEanraig (Seamas Mor) yn fardd Albanaidd, cyfansoddwr caneuon, comiwnydd, milwr, cenedlaetholwr a deallusyn. Roedd yn un o brif ffigyrau adfer yr iaith Sgoteg.\nCyfeiriwyd ato fel y bardd Albanaidd bwysicaf ers Robert Burns ac roedd yn sbardun ar gyfer Diwygiad Gwerin yn yr Alban. Roedd hefyd yn gasglwr caneuon gwerin a darganfyddodd perfformwyr nodedig fel Jeannie Robertson, Flora MacNeil a Calum Johnston.\n3 Casglwr Caneuon Gwerin\n4 Ceilidhau Gŵyl y Bobl\n5 Freedom Come-All-Ye\n6 Bywyd a Gorchestion\nGanwyd i fam sengl yn Blairgowrie, Perthshire, a symudodd Henderson i Loegr yn ddiweddarach gyda'i fam. Enillodd ysgoloriaeth i'r Ysgol Dulwich yn Llundain; Fodd bynnag, bu farw ei fam yn fuan cyn iddo gymryd ei le ac fe orfodwyd iddo fyw mewn cartref tra'n astudio yno. Yn 16 oed bodiodd i orllewin Lloegr a Gororau Cymru.\nAstudiodd Ieithoedd Modern yng Ngholeg Downing, Caergrawnt yn ystod y blynyddoedd oedd yn arwain at yr Ail Ryfel Byd, ac fel myfyriwr bu'n ymweld â'r Almaen, yn trosglwyddo negeseuon ar ran y Crynwyr er mwyn helpu achub Iddewon.\nEr iddo ddadlau'n gryf dros heddwch, hyd yn oed ymhell i flynyddoedd cynnar y rhyfel, daeth yn argyhoeddedig na ellid cyrraedd heddwch boddhaol a taflodd ei hun yn i'r Rhyfel. Ymunodd â'r Pioneer Corps, gan ei ddyrchafu i'r Intelligence Corps. Roedd y ffaith ei fod yn rhuglu mewn chwe iaith Ewropeaidd a'i ddealltwriaeth ddwfn o ddiwylliant yr Almaen yn ei wneud yn groesholwr effeithiol.\nCymerodd ran yn Rhyfel yr Anialwch yn Affrica, ac ysgrifennodd ei gerdd Elegies For the Dead in Cyrenaica, gan gynnwys pob agwedd o brofiad milwr o dywod Gogledd Affrica. Ar 2 Mai 1945, bu Henderson yn bersonol yn goruchwylio drafftio gorchymyn ildio yr Eidal a gyhoeddwyd gan Marshal Rodolfo Graziani.\nCasglodd Henderson y geiriau i "D-Day Dodgers," cân ddychan i dôn "Lili Marlene", a roddwyd i Lance-Sergeant Harry Pynn, a wasanaethodd yn yr Eidal. Ysgrifennodd Henderson y geiriau hefyd i "The 51st (Highland)'s Farewell to Sicily", a osodwyd i dân pibau o'r enw "Farewell to the Creeks". Cyhoeddwyd y llyfr lle cafodd y rhain eu casglu, Ballads of World War II, "yn breifat" i osgoi beirniadaeth, ond enillodd Henderson waharddiad radio o ddeng mlynedd gan y BBC, gan atal cyfres cynhyrchu cyfres ar y faledi. Derbyniodd ei lyfr barddoniaeth Elegies for the Dead in Cyrenaica, am ei brofiadau yn y rhyfel, Wobr Somerset Maugham.\nCasglwr Caneuon Gwerin[golygu | golygu cod y dudalen]\nFe ymroddodd Henderson i waith adfywiad gwerin ar ôl y rhyfel, gan ddarganfod a dwyn sylw'r cyhoedd at Jeannie Robertson, Flora MacNeil (gweler Flora MacNeil, canwr Gaeleg), Calum Johnston (gweler Annie a Calum Johnston o Barc) ac eraill. Yn y 1950au, bu'n ganllaw i'r llwythwr gwerin Americanaidd, Alan Lomax, a gasglodd nifer o recordiadau maes yn yr Alban. (Gweler Alan Lomax, Casglwr Caneuon).\nCeilidhau Gŵyl y Bobl[golygu | golygu cod y dudalen]\nRoedd Henderson yn allweddol wrth ddod â Cheilidh y Edinburgh's People's Festival yn 1951, a osododd cerddoriaeth werin yr Alban ar y llwyfan cyhoeddus am y tro cyntaf yn ystod "A Night of Scottish Song". Fodd bynnag, cynlluniwyd Gŵyl y Bobl, yr oedd yn rhan ohoni, fel cystadleuydd adain chwith i Ŵyl Caeredin ac roedd yn ddadleuol iawn. Yn y digwyddiad, perfformiodd Henderson gân, at dôn Scotland the Brave, yn mawrygu'r sosialydd a'r cenedlaetholwr Albanaidd, John Maclean.\nFodd bynnag, nododd y digwyddiad y tro cyntaf i gerddoriaeth werin draddodiadol yr Alban gael ei berfformio ar y llwyfan cyhoeddus. Roedd y perfformwyr yn cynnwys Flora MacNeil, Calum Johnston, John Burgess, Jessie Murray, John Strachan, a Jimmy MacBeath a bu'n ddigwyddiad hynod o boblogaidd. Fe'i hystyriwyd fel dechrau ail adfywiad gwerin Prydain.\nParhaodd Henderson i gynnal y digwyddiadau hyd 1954, pan benderfynnodd y Blaid Lafur lleol i ddatgan yr ŵyl yn "Proscribed Organisation" am fod gymaint o gomiwnyddion yn rhan o'r digwyddiad. Gyda cholli cefnogaeth ariannol yr undebau llafur lleol, canslo Gŵyl y Bobl yn barhaol.\nFreedom Come-All-Ye[golygu | golygu cod y dudalen]\nO bosib cyfraniad mwyaf adnabyddus Henderson i'r cyhoedd yw ei gân wrth-imperialaeth a gwrth-ymerodreathol Freedom Come-All-Ye, sydd wedi dod yn rhan o'r traddodiad gwerin a gwleidyddol yr Alban. Mae'r gân wedi ei hysgrifennu yn yr iaith Sgoteg ac yn boblogaidd mewn cyfarfodydd gwleidyddol cenedlaetholgar a sosialaidd yn ogystal â sesiynau cerddorol. Fel arwydd o dderbyniad syniadau Henderson i brif-ffrwd bywyd yr Alban, perfformiwyd y gân yn ystod seremoni agoriadol Gemau'r Gymanwlad 2014 oedd yn yr Alban.\nBywyd a Gorchestion[golygu | golygu cod y dudalen]\nGan rannu ei amser rhwng Ewrop a'r Alban, ymgartrefodd yn y pen draw yng Nghaeredin ym 1959 gyda'i wraig Almaenig, Kätzel (Felizitas Schmidt).\nCasglodd Henderson yn eang yng Ngororau'r Alban a gogledd-ddwyrain y wlad, gan greu cysylltiadau rhwng y teithwyr, cantorion y dafarn yn Aberdeenshire, y bugeiliaid Border, a'r dynion a menywod ifanc a fynychodd y clybiau gwerin yng Nghaeredin.\nYn 1951 sefydlodd Ysgol Astudiaethau'r Alban (School of Scottish Studies), Prifysgol Caeredin, gyda'r ysgolhaig Gaeleg Calum Maclean: yno fe gyfrannodd at yr archifau sain sydd bellach ar gael ar-lein. Bu'n aelod o staff gyda'r Brifysgol nes 1987.\nRoedd Henderson yn sosialaidd a chynhyrchodd gyfieithiadau o Lythyrau Carchar Antonio Gramsci, y comiwnydd o Sardinia. Roedd Henderson wedi clywed am Gramsci gyntaf ymhlith partisans comiwnyddol yr Eidal yn ystod y rhyfel. Cyhoeddwyd y cyfieithiad yn New Edinburgh Review yn 1974 ac fel llyfr yn 1988.  Roedd yn rhan o ymgyrchoedd ar gyfer hunanlywodraeth yr Alban ac yn sefydlu Plaid Lafur Albanaidd (annibynnol o'r un Brydeinig) yn yr 1970au. Roedd Henderson, a oedd yn agored yn ddeurywiol, yn lafar dros hawliau hoyw.\nYn 1983, pleidleisiwyd ef yn Scot of the Year gan wrandawyr Radio Scotland am iddo wrthod OBE fel protest yn erbyn polisi arfogi niwclear llywodraeth Margaret Thatcher.\nErthygl Goffa yn y Scotsman\nCân Freedom Come-All-Ye (Luke Kelly)\n↑ 2.0 2.1 2.2 2.3 2.4 "copi archif". Archifwyd o'r gwreiddiol ar 2018-11-03. Cyrchwyd 2018-10-13.\nWedi dod o "https://cy.wikipedia.org/w/index.php?title=Hamish_Henderson&oldid=10986289"\nNewidiwyd y dudalen hon ddiwethaf ar 31 Awst 2021, am 06:51.


ACau i 'gynrychioli' anifeiliaid a phlanhigion prin - BBC Cymru Fyw\nACau i 'gynrychioli' anifeiliaid a phlanhigion prin\nMae nifer y cornchwiglod yng Nghymru wedi gostwng yn ddiweddar\nBydd anifeiliaid, adar a phlanhigion mwyaf prin Cymru yn derbyn aelod cynulliad yr un i siarad ar eu rhan.\nMae'r cynllun yn dilyn ymdrech debyg gan aelodau Senedd yr Alban.\nO'r pathew i'r barcud coch, bydd 60 esiampl o fywyd gwyllt yn cael eu rhannu ymysg y gwleidyddion.\nBydd cyfle i ACau gymryd rhan mewn ymweliadau a gweithgareddau cadwraeth yn ymwneud â'u rhywogaeth benodol.\nCyswllt Amgylcheddol Cymru, y corff sy'n cynrychioli nifer o elusennau amlwg, sy'n gyfrifol am y cynllun.\nMaen nhw'n dadlau bod gan y Cynulliad presennol rôl allweddol i'w chwarae o ran diogelu byd natur, gyda thargedau rhyngwladol yn agosáu o ran lleihau colledion bywyd gwyllt erbyn 2020.\nDan Gonfensiwn Amrywiaeth Biolegol y Cenhedloedd Unedig mae'r rhain yn cynnwys gweld gwellhad amlwg yn nifer y rhywogaethau sy' dan fygythiad.\nDaeth adroddiad gan 25 o gyrff cadwriaethol yn 2013 i'r casgliad fod bywyd gwyllt yn wynebu "argyfwng" yng Nghymru, gyda 60% o'r rhywogaethau gafodd eu hastudio wedi dirywio o ran niferoedd, ac un ym mhob 10 yn wynebu difodiant.\nAdroddiad Steffan Messenger, Gohebydd Amgylcheddol BBC Cymru.\nMae Aelodau Cynulliad sydd eisoes wedi ymuno â'r cynllun yn cynnwys John Griffiths o'r Blaid Lafur, fydd yn siarad dros lygoden y dŵr, sef y mamal sy'n dirywio gyflyma' ym Mhrydain.\nMae'r boblogaeth yn y DU wedi disgyn dros 95% ers y 1960au, o lefel o oddeutu 8 miliwn i 220,000 yn 2004.\nMae prosiect i ail-gyflwyno'r creadur swil wedi gweld llwyddiant yng ngwarchodfa natur Corsdir Magwyr yn etholaeth Mr Griffiths, sef Dwyrain Casnewydd.\n"Maen nhw'n greaduriaid bach hyfryd," meddai wrth BBC Cymru.\n"Pa bynnag elfen o fyd natur y'n ni'n ei ddefnyddio i gysylltu â phobl, i danio dychymyg plant ac ysgolion - wel ma' hynny'n werthfawr iawn o ran lledaenu'r neges ynglŷn â diogelu byd natur. Dy'n ni ddim isie gweld rhywogaethau sy'n bwysig iawn i ni yma yng Nghymru yn marw allan."\nYn y cyfamser, yng ngogledd Cymru mae Llŷr Gruffydd o Blaid Cymru wedi cytuno i fod yn bencampwr dros y pathew.\nMae 607 o'r mamaliaid bychain wedi derbyn meicrosglodyn yng Nghoedwig Bontuchel, Rhuthun, a'u niferoedd yn cael eu monitro yno gan Ymddiriedolaeth Bywyd Gwyllt Gogledd Cymru.\nLlygoden y dŵr\n'Mwy o gyswllt'\nDywedodd Mr Gruffydd y bydda'r cynllun yn sicrhau bod gan wleidyddion a'r cyhoedd fwy o gysylltiad â byd natur.\n"Bydd bywyd gwyllt ar flaen eu meddyliau, a byddan nhw'n medru ystyried datblygiadau posib yn eu hetholaethau allai effeithio ar rywogaethau prin allai fod yn unigryw i'w hardal nhw efallai," meddai.\n"Mae hyn yn sicr yn un ffordd y gallwn ni sicrhau bod 'na leisiau cryfion yn dadlau achos yr amgylchedd yng Nghymru."\nDywedodd James Byrne o Ymddiriedolaethau Bywyd Gwyllt Cymru mai bwriad yr ymgyrch oedd dangos bioamrywiaeth Cymru a rhoi "natur wrth galon y llywodraeth".\n"Fe allai rhywogaethau sy'n eiconig i Gymru fel y gylfinir ddiflannu'n llwyr o fewn cenhedlaeth," meddai, "ond dyw'r rhan fwyaf o bobl ddim yn sylweddoli hynny - a dyna pam ein bod ni angen ein gwleidyddion ni i siarad am hyn yn y Senedd a helpu Llywodraeth Cymru atal y dirywiad."\nYmysg y rhywogaethau eraill fydd yn cael eu mabwysiadu gan Aelodau Cynulliad mewn lansiad ddydd Mercher mae'r dyfrgi, y wiwer goch, y dolffin, golyn byw Britheg y Gors, môr-wennol y gogledd a'r sewin.


Myth Cwrw Ysgafn - Archwilio'r Addewid\nCwrw Hanfodion Cwrw\nO'r dechrau, mae cwrw ysgafn wedi bod yn gimmick marchnata. Nid yw hynny'n golygu bod y wybodaeth ynghylch y cyfrif calorïau neu wybodaeth faeth arall am gwrw unigol a ddarlledir o'r bragdai sy'n cynhyrchu cwrw ysgafn naill ai'n wir neu'n anghywir. Mae'n golygu bod y broses o ffurfio, bregu, marchnata a gwerthu cwrw ysgafn ac yn ymelwa ar awydd diodydd cwrw i fyw ffordd iachach o fyw.\nMewn gwirionedd, nid oes fawr o wahaniaeth rhwng cwrw ysgafn a pha un allai alw cwrw rheolaidd. Yn ddiweddar, daeth Anheuser-Busch allan gyda'u Bud Select 55 newydd mewn 55 o galorïau, gan mai calorïau oedd ffocws y rhan fwyaf o hawliadau cwrw ysgafn. I'w gymharu, gadewch i ni ddefnyddio ychydig o gwrw cyffredin, Heineken fel cynrychiolydd o'r categori rheolaidd a Guinness am golau trwm, yn hytrach na golau. Yn ôl Bob Skilnik, A yw My Butt Look Big yn y Cwrw hwn? Mae Heineken yn cynnwys 142 o galorïau. Mae gan Guinness Extra Stout 176 o galorïau am bob 12 oz. yn gwasanaethu. (Gyda llaw, Guinness Clociau drafft mewn 125 o galorïau. Wedi'i ddryslyd?) Ond beth mae'r gwirionedd hyn yn ei olygu yn wir?\nY gwahaniaeth rhwng y cwrw, Dewis, a Heineken super diet yw 87 o galorïau. Yn ôl y siart bach ddefnyddiol yng nghefn fy nghyhoeddiad 1997 o Joy of Cooking, mae hynny'n fras yr un cyfrif calorïau fel un cwpan neu 8 oz. o laeth sgim. Mae'r gwahaniaeth rhwng Select a the Stout ychydig yn fwy, 121 o galorïau.\nMewn bwyd go iawn, dyna un cwpan o gaws bwthyn. Dyna hi; dyna'r gwahaniaeth mawr y mae yfwyr cwrw yn eu cynilo eu hunain pan fyddant yn dewis y cwrw golau dros y cwrw.\nCwrw Golau a Calorïau\nMae dewyr cwrw yn aml yn dewis cwrw ysgafn oherwydd eu bod am yfed heb yr euogrwydd o ddefnyddio gormod o galorïau.\nMaen nhw am ymlacio, hongian allan gyda ffrindiau, efallai cael ychydig o gyffro ac, yn gyffredinol, mwynhewch eu hunain heb orfod poeni amdanynt. Dyma lle mae cwrw golau yn twyllo mewn gwirionedd. Un o'r pethau mwyaf calorig mewn cwrw yw alcohol. Dim ond ffaith bod alcohol yn uchel mewn calorïau. Felly, pan fo bregwyr eisiau cynhyrchu cwrw calorïau isel, rhaid iddynt dorri'r cynnwys alcohol, yn enwedig ar gyfer cwrw sy'n disgyn llai na 100 o galorïau am bob 12 oz. yn gwasanaethu.\nFelly mae yfwyr sydd am fwynhau effeithiau cwrw heb y calorïau yn gwneud eu hunain yn anfodlon trwy ddewis cwrw ysgafn. Gan fynd yn ôl i'r gymhariaeth Heineken / Select, mae Heineken yn cynnwys 5% abv tra bod Dewis yn unig wedi 2.5% abv. Gweler, roedd yn rhaid i Anheuser-Busch Inbev dorri'r alcohol yn ei hanner i gael y cyfrif calorïau i lawr. Gadawodd hyn y tu ôl i'r calorïau eraill yn y cynhwysion sydd eu hangen i alw cwrw iddo. Er mwyn ingest yr un faint o alcohol, byddai'n rhaid i'r yfed cwrw ostwng dau Ddetholiad. Dyna 110 o galorïau o'i gymharu â 142 yn Heineken gan roi gwahaniaeth niweidiol i ni o 32 o galorïau. Mewn bwyd go iawn, mae hyn yn arbed un oddeutu un tangerin.\nYdych chi wir eisiau rheoli faint rydych chi'n yfed? Rhowch gynnig ar gwr sy'n blasu'n dda; heb fod yn oddefgar gwrw.\nArafwch a mwynhewch eich cwrw. Ar sail pob cwrw, gall fod ychydig yn uwch mewn calorïau na chwrw ysgafn a elwir yn hyn o beth, ond efallai y byddwch chi'n ei yfed yn arafach a'i fwynhau'n fwy. Os ydych mewn sefyllfa lle rydych chi'n bwriadu yfed mwy nag un cwrw, mae gennych wydraid o ddŵr rhwng pob un. Bydd hyn yn arafu eich tynnu calorig ac alcohol ac yn gadael i chi deimlo'n gyffredinol yn well yn nes ymlaen.\nAtal a Delio â Mash Stuck\nA ddywedodd Ben Franklin "Mae Cwrw yn brawf bod Duw yn caru ni ac eisiau i ni fod yn hapus?"\nUnedau Bitterness Rhyngwladol, aka IBUs, yn Beer\nAnrhegion Gorau i Lovers Beer\nCwrw Cwrw Gyda Chili Peppers\nCwrw Pecynnu - Poteli yn erbyn Caniau\nBeth yw Bagwn?\nCyflwyniad i Ham Sbaeneg\nSalad Celery a Onion Coch\nEggplant Ffrwythau a Molasses: Rysáit Sbaeneg\nPum Ryseit Cacen Bowlen Pîn-afal Cywrain Ingredient\nBlack Martini: 2 Ryseitiau Hawdd ar gyfer Coctel Tywyll\nFlan Hawdd Sbaeneg Gyda Rysáit Saws Caramel


Dathlu tenantiaid cyntaf Canolfan S4C Yr Egin\nMae Prifysgol Cymru Y Drindod Dewi Sant yn falch o gyhoeddi enwau'r grŵp cyntaf o denantiaid a fydd yn symud i Ganolfan S4C Yr Egin.\nLlun: Rhai o denantiaid Canolfan Yr Egin gyda swyddogion y Brifysgol\nMae'r adeilad, a fydd yn gartref i bencadlys S4C, wedi cyrraedd 74% o ddeiliadaeth, yn fwy na'r targed gwreiddiol o 60%.\nYmhlith y tenantiaid a fydd yn ymuno â S4C mae ystod o gwmnïau sy'n gweithio yn y diwydiannau creadigol, gan gynnwys cyhoeddi aml-gyfrwng a thechnoleg ddigidol, addysg ddigidol, cynhyrchu fideo a ffotograffiaeth, ôl-gynhyrchu, dylunio graffeg, cyfieithu ac is-deitlo yn ogystal â rheolaeth ariannol ar gyfer y diwydiannau creadigol. Maent yn cynnwys: Atebol, Big Learning Company, Captain Jac, Asset Finance Solutions, Gorilla, Highly, Lens 360, Moilin, Optimwm, a Trywydd.\nDywedodd yr Athro Medwin Hughes, DL, Is-Ganghellor: "Rwy'n falch iawn o groesawu'r tenantiaid cyntaf a fydd yn ymuno â S4C yn ein canolfan gyfryngau creadigol a digidol newydd yng Nghaerfyrddin.\n"Mae Canolfan S4C Yr Egin yn adeilad eiconig sydd wedi'i gynllunio i annog cyfnewid syniadau creadigol a rhannu adnoddau rhwng ymarferwyr ac entrepreneuriaid o amrywiaeth o ddisgyblaethau. Mae'n gyffrous iawn gweld hynny yn dwyn ffrwyth; mae'n ddechrau ardderchog i’r datblygiad a fydd yn dod â gwerth economaidd, diwylliannol a chymdeithasol i Sir Gaerfyrddin a Chymru.\n“Mae'n newyddion gwych y bydd cymaint o gwmnïau'n cydleoli gyda'r sianel fel rhan o'r clwstwr creadigol ac hefyd ein bod wedi rhagori ar y targedau deiliadaeth cychwynnol cyn agor yr adeilad ym mis Medi”.\nDywedodd Owen Evans, Prif weithredwr S4C: “Dyma garreg filltir bwysig arall wrth i ni baratoi i adleoli i Gaerfyrddin. Rydym eisoes wedi dechrau penodi staff fydd yn gweithio o Ganolfan S4C Yr Egin a thros yr wythnosau nesaf bydd mwy o staff yn ymuno â ni.\n“Mae rhai staff eisoes wedi dechrau gweithio allan o dref Gaerfyrddin ambell ddiwrnod yr wythnos. Rwy’n edrych ymlaen at ddiwedd yr haf pan fyddwn yn gallu cymryd meddiant llawn o’n pencadlys newydd gan ddechrau cydweithio’n agosach gyda holl denantiaid Canolfan S4C Yr Egin.”\nGweledigaeth y Brifysgol ar gyfer Yr Egin yw datblygu canolfan a fydd yn adlewyrchu arfer gorau masnachol yn y sector creadigol sy'n gysylltiedig â darpariaeth academaidd Grŵp Y Drindod Dewi Sant a fydd yn cyfrannu at economi greadigol a digidol Cymru a'r DU. Bydd yn cefnogi'r diwydiannau digidol a chynnwys yn Sir Gaerfyrddin a bydd yn sbardun allweddol ar gyfer y diwydiannau creadigol a’u cynnig yn Ninas Ranbarth Bae Abertawe.\nLlun: Owen Evans, Prifweithredwr S4C gyda'r Athro Medwin Hughes, DL, Is-Ganghellor y Brifysgol\n"Mae wedi bod yn bedair blynedd ers i S4C gyhoeddi ei ddymuniad i adleoli i Sir Gaerfyrddin ac ers hynny rydym wedi gweithio gyda'r Sianel a'n tenantiaid i ddarparu Canolfan S4C Yr Egin" meddai Gwilym Dyfri Jones, Pro Is-Ganghellor Cysylltiol Y Drindod Dewi Sant.\n“Mae'n wych gweld y cwmnïau a fydd yn rhan o'r ganolfan greadigol yn dod at ei gilydd. Y weledigaeth ar gyfer Yr Egin yw i egnio dyfodol creadigol Cymru er mwyn ysgogi'r diwydiannau creadigol, yr iaith Gymraeg a'r economi yn y rhanbarth. Ond, bydd hefyd yn lle i'r gymuned fwynhau ei hadnoddau a'i gweithgareddau ac yn ganolfan i Gymru gyfan ddathlu.”\n“Rydym yn edrych ymlaen yn fawr at groesawu'r tenantiaid i'r ganolfan newydd yn yr Hydref”, meddai Carys Ifan, Cyfarwyddwr Canolfan S4C Yr Egin. "Gyda chyfuniad o gwmnïau sydd eisiau datblygu, cwmnïau sefydledig sy'n agor swyddfa newydd ynghyd â'r gofod cyd-weithio fydd ar gael ar i weithwyr llawrydd, dyma sefydlu clwstwr greadigol fydd yn sbarduno datblygiadau creadigol arloesol."\nMae’r Egin yn un o 11 o brosiectau ar draws De Orllewin Cymru sydd i’w hariannu'n rhannol, yn amodol ar gymeradwyaeth achosion busnes, gan y £1.3 biliwn o Fargen Dinas Bae Abertawe.\nMeddai'r Cynghorydd Emlyn Dole, Arweinydd Cyngor Sir Gaerfyrddin: "Mae nifer y busnesau sydd eisoes wedi arwyddo i’r Egin yn argoeli’n dda iawn ar gyfer llwyddiant y prosiect yn y blynyddoedd nesaf.\n"Bydd y prosiect hwn yn helpu i drawsnewid Sir Gaerfyrddin ymhellach trwy agor swyddi newydd a gosod ein Sir ar flaen y gad yn y diwydiant creadigol a datblygiad y cyfryngau byd-eang."


Clwstwr yn Beyond | Clwstwr\nBu cynrychiolwyr o dîm Clwstwr yn mynychu ail gynhadledd flynyddol Beyond yng Nghaeredin, oedd â ffocws ar ymchwil a datblygu yn y diwydiannau creadigol.\nBu cynulliad 2019 yn archwilio’r ‘gorgyffwrdd rhwng Deallusrwydd Artiffisial (AI) a chreadigrwydd’ a thros ddau ddiwrnod, roedd siaradwyr o fyd diwydiant ac academia yn rhoi sylw i bynciau o ddata tywyll i brofiad cynulleidfa.\nRoedd y trafodaethau’n amrywio o adlewyrchu llais o’r lleuad (Harry Yeff) i Storïwr o’r Dyfodol (Karen Palmer), a roddodd rybudd creadigol i ni ynghylch tueddiadau yn AI.\nBu’r clwstwr o Gaeredin, Creative Informatics, hefyd yn cynnal nifer o ddigwyddiadau ymylol, gan gynnwys cwis Al Primer oedd yn rhoi cipolwg ar wyddor data.\nYma mae’r tîm yn adfyfyrio ar Beyond a beth bydd AI yn ei olygu ar gyfer y sgrîn a’r newyddion:\nDywedodd Greg Mothersdale, Cynhyrchydd Clwstwr:\nYn y gynhadledd, fe ges i fy atgoffa fod unrhyw berygl canfyddedig yn sgîl AI yn deillio o’r bobl sy’n ei ddatblygu a’i ddefnyddio, yn hytrach nag o’r AI ei hun (ar hyn o bryd, beth bynnag...) Diolch hefyd i Carly Kind am wneud y pwynt hwn yn gynnar.\nRoedd sesiwn Pip Thornton ar fasnacholi iaith - Beth yw gwerth geiriau i Google? - yn wych, ac wedi’i chefnogi’n glyfar trwy argraffu derbynebau go iawn i ddangos gwerth geiriau ar-lein. Roeddwn i wrth fy modd bod y gerdd awgrymais i wedi cael pris o £97! (Rydw i wedi cadw’r dderbynneb).\nRhoddodd cyflwyniad Sarah Coward ar Brosiect Forever ddiben hardd i AI - profiad trochol sy’n galluogi pobl i gwrdd â’u harwyr a’u hesiamplau ymddygiad, hyd yn oed os nad ydynt gyda ni bellach, gan ddarparu dealltwriaeth o ddigwyddiadau pwysig a phobl.\nWrth edrych yn ôl, does dim amser na lle i ddisgrifio’r holl feddyliau oedd yn rhedeg trwy fy ymennydd yn ystod y gynhadledd, o seiborgiaid i gromenni trochol gyda biosignalau.\nY prif beth arhosodd gyda fi oedd bod angen i ni gadw pethau’n ddynol, uwchlaw popeth, offeryn neu ychwanegiad yw AI, ond ni ddylai ein rheoli.\n.@harbinger at #BeyondConf on storytelling & AI: ‘We find patterns, in & through, stories & computers are very good at that. If computers are good at finding patterns, writers are very good at making patterns. AI helps us better understand the shapes of stories.’ pic.twitter.com/rzWr7SfAw8\n— Clwstwr (@ClwstwrCreu) November 20, 2019\nDywedodd David Dunkley Gyimah, Cyd-Ymchwilydd Clwstwr:\nYn fy marn i, roedd Beyond yn ardderchog. Taniwyd llawer o syniadau oedd yn cydweddu trwy ddod â sbectrwm o feddylwyr creadigol ac academyddion at ei gilydd i archwilio a rhannu eu syniadau mewn athroniaethau, arddulliau a thechnegau trochol.\nRoedd yr un mor wych cael bod gyda Thîm Clwstwr i gyfnewid syniadau a gweld cyflwyniad Rony o AMPLYFI, oedd yn fwy tebyg i wahoddiad i gyfranogi a chreu ar y cyd, ac rwy’n sicr y daw’r canlyniadau disgwyliedig o hynny, fel yn achos aelodau Clwstwr eraill.\nGallwch chi wylio cyflwyniad Rony ar brosiect Clwstwr AMPLYFI, AI yn yr Ystafell Newyddion, yma:\nDywedodd Yassmine Najime, o brosiect Clwstwr Plan V:\nO ran Ymchwil a Datblygu, ac o bersbectif proffesiynol, y peth gwirioneddol gyffrous am y gynhadledd oedd gweld cynifer o bobl oedd yn teimlo’n angerddol ynghylch technolegau newydd ac yn ymserchu ynddynt. Yn arbennig, sut gall ymchwil mewn meysydd megis AI a VR (sef yr hyn rydym ni’n arbenigo ynddo), o’i ddefnyddio mewn modd moesegol, wella’r profiad dynol yn fawr yn ein cymdeithasau a’n helpu i gael, nid dim ond amser difyr, ond o leiaf amser haws wrth agor drysau newydd i feysydd rydym heb eu harchwilio.\nO safbwynt personol fe wnes i fwynhau’n fawr anerchiad Carly Kind o Sefydliad Ada Lovelace, ynghylch pa mor hanfodol yw defnyddio ymchwil a data ynghylch technoleg newydd er budd pobl, ochr yn ochr â chadw rhwystrau moesegol yn eu lle, os ydym am sicrhau’r datblygiad cywir o dechnoleg ym mhob maes.\nAt ei gilydd roedd yn brofiad diddorol iawn, ac fe ges i gyfle i gwrdd â rhai gweithwyr proffesiynol a fydd, gobeithio, yn cydweithio â ni ar rai prosiectau!\nDywedodd Gavin Johnson, Cynhyrchydd Clwstwr:\nRoedd yn ddau ddiwrnod diddorol dros ben, a chawson ni ein hatgoffa pa mor gyffrous a brawychus gallai AI fod. Cafwyd trafodaethau difyr ynghylch tuedd AI, cynrychiolaeth, polisi a’r gyfraith, a ble gallai AI fod yn fwyaf effeithiol.\nDau o’r cyflwyniadau mwyaf trawiadol i mi oedd PhD Dr Pip Thornton - A Critique of Linguistic Capitalism - a Storïwr y Dyfodol, RIOT Karen Palmer.


Effeithiau’r glaw trwm yn parhau – Golwg360\n24 Chwefror 2020 am 14:15 Diweddarwyd am 15:35\nMae’r tywydd garw yn parhau i achosi trafferthion ar draws y wlad gyda sawl prif ffordd yn y gogledd, canolbarth a’r de ynghau oherwydd llifogydd neu dirlithriadau.\nAc nid y ffyrdd yn unig sy’n wynebu anawsterau yn dilyn y glaw trwm dros y dyddiau diwethaf. Does dim gwasanaethau trên yn Nhonypandy yn Rhondda Cynon Taf oherwydd dwr dros y cledrau.\nAc mae Ysgol Uwchradd Caereinion yn y Trallwng wedi gorfod cau heddiw (Chwefror 24) oherwydd y trafferthion difrifol i deithwyr, gyda’r bysiau yn gorfod cludo’r disgyblion yn ôl adref wedi 9:30 bore ‘ma.\nMae’r trafferthion yma yn dilyn cyfres o stormydd a thywydd garw dros y tair wythnos diwethaf, ac mae ardaloedd sydd wedi eu heffeithio eisoes gan y tywydd yn parhau i wynebu effeithiau’r glaw.\nMae 15 o rybuddion llifogydd mewn grym ar draws y wlad o hyd, gyda rhagolygon y tywydd yn addo mwy o wynt a glaw a rhai cawodydd gaeafol.


Optimist Absoliwt: Cofiant Eluned Phillips gan Menna Elfyn\n"Efallai y bydd rhywun ar ôl i fi fynd yn dweud y gwir amdana i.” Dyna ddywedodd y Prifardd Eluned Phillips a dyma fwriad Menna Elfyn yn ei chyfrol, Optimist Absoliwt: Cofiant Eluned Phillips.\nRoeddYr Athro Menna Elfyn - Cyfarwyddwr Ysgrifennu Creadigol Prifysgol Cymru Y Drindod Dewi Sant - yn gyfarwydd ag Eluned Phillips ac yn lled-gyfarwydd â’i gwaith a’r straeon amdani ond pan gafodd gyfle i ymchwilio ymhellach i fywyd y fenyw bengoch, garismataidd o Genarth, fe gydiodd ei hysbryd yn Menna nes ei hysbrydoli i lunio cofiant am ei bywyd a’i gwaith.\nAr ôl pori ym mhapurau personol Eluned a llawer ohonynt yn ei llawysgrifen, daeth o hyd i drysorau a bu fel agor allwedd ar gist calon y prifardd. Tystiai’r holl ysgrifennu i’w chreadigrwydd amryddawn ac wedi iddi ddarllen ei gwaith yn drylwyr, ystyriai Menna nad oedd dim amdani ond cloriannu ei chyfraniad a’i roi ar gof a chadw. Cymhelliad personol ddaeth ag Optimist Absoliwt i fodolaeth felly ac y mae Menna, drwy wneud hynny wedi gwneud cymwynas â’r genedl.\nHanes bywyd y bardd Eluned Phillips (1914–2009) sydd yn y gyfrol, a hi oedd yr unig ferch yn hanes yr Eisteddfod Genedlaethol i ennill dwy goron yn ystod yr ugeinfed ganrif. Y mae Menna Elfyn yn olrhain hanes y fenyw anghonfensiynol hon, ei bywyd personol yn ogystal â’i bywyd cyhoeddus. Teimla Menna y gwnaethpwyd cam ag Eluned – ac mae’r gyfrol hon yn ymgais at unioni’r cam hwnnw.\nBu Eluned Phillips yn destun trafod ar hyd y blynyddoedd a phobl yn amau ei dawn a’i gallu. Ystyriwyd Eluned yn dipyn o ryfeddod fel menyw o fardd, a hynny ar adeg pan roedd dynion yn unig yn cael eu hystyried yn feirdd go iawn. Sut y gellid ei gweld hi felly-- fel bardd? Ac ar ben hynny, roedd hi’n fardd coronog hefyd. Amhosib!\nBu Eluned Phillips yn gocyn hitio ar hyd ei bywyd ond fe wisgodd pob beirniadaeth yn ysgafn. Dyma fenyw a hanner. Roedd hi’n gydnabod i Edith Piaf a Dylan Thomas ac yn fenyw a gydiai ymhob cyfle â’i dwy llaw. Menyw oedd â thân yn ei bol dros ysgrifennu oedd Eluned Phillips ac un oedd â chwerthiniad barod bob tro. Optimist absoliwt yn wir.\nMae Optimist Absoliwt: Cofiant Eluned Phillips ar gael yn eich siop lyfrau leol am £12.99 neu’n uniongyrchol oddi wrth y cyhoeddwr, Gwasg Gomer www.gomer.co.uk\nMANYLION AM YR AWDUR:\nMae Menna Elfyn yn un o feirdd blaenllaw Cymru\nY mae Menna’n un o brif ladmeryddion llenyddiaeth Cymru dros y byd i gyd\nDydy peidio â bod yn ffeminydd ddim yn opsiwn i Menna, y mae’n credu’n gryf yn y chwaeroliaeth\nMae hi’n byw bellach yn byw yng Nghaerfyrddin a hi yw’r Cyfarwyddwr ysgrifennu ar gyfer y cwrs MA mewn Ysgrifennu Creadigol ym Mhrifysgol Cymru Y Drindod Dewi Sant.\nGweler ei gwefan: www.mennaelfyn.co.uk


Feirws Schmallenberg – ‘digon i ddifetha’r diwydiant amaeth’ – Golwg360\nFeirws Schmallenberg – ‘digon i ddifetha’r diwydiant amaeth’\n28 Chwefror 2012 am 09:18\nMae un arbenigwr ym maes clefydau anifeiliaid wedi rhybuddio heddiw y gallai’r feirws Schmallenberg fod yn ddigon i ddifetha’r diwydiant amaeth.\nYn ôl Malcolm Bennett, sy’n athro ar batholeg milfeddygol ym Mhrifysgol Lerpwl, gallai’r feirws – sy’n achosi erthyliadau mewn defaid a gwartheg, neu eni epil â nam – fod yn ddigon i chwalu’r diwydiant.\nDywedodd heddiw y gallai’r feirws “ddifetha’r diwydiant yn hawdd, yn enwedig diwydiant sydd newydd ddechrau adennill ei dir ar ôl blynyddoedd o frwydr economaidd.”\nMae’r achosion diweddaraf yn awgrymu bod ffermydd sydd wedi eu heinitio gan y feirws wedi colli rhwng 10% a 50% o’u hŵyn i’r feirws.\nProfion yng Nghymru\nDaw ei rybudd wrth iddi ddod i’r amlwg fod profion yn cael eu cynnal ar rhai anifeiliaid yng Nghymru.\nNeithiwr fe ddatgelodd prif swyddog milfeddygol Cymru, Christianne Glossop, fod profion yn cael eu cynnal ar rai anifeiliaid yn Nghymru erbyn hyn, er nad yw’r canlyniadau’n hysbys eto. Ond dywedodd ei bod yn “bur debygol” y bydd yna achosion o’r feirws yng Nghymru.\nMae 83 o ffermydd bellach wedi eu heintio â feirws Schmallenberg yn Lloegr, yn ôl ffigyrau diweddaraf yr Asiantaeth Labordai Iechyd Anifeiliaid a Milfeddygaeth. Mae’r feirws wedi cael ei ddarganfod mewn 78 o ddefaid, a phump o wartheg, mewn ffermydd ar draws de a dwyrain Lloegr.\nFeirws o’r cyfandir\nDaeth y feirws i’r amlwg am y tro cyntaf yn yr Iseldiroedd a’r Almaen y llynedd, gan achosi symtomau mewn gwartheg aeddfed, gan gynnwys gostwng lefel y llaeth sy’n cael ei gynhyrchu, achosi dolur rhydd, ac erthyliadau ac anffurfiadau mewn gwartheg, defaid a geifr newyddanedig.\nY gred yw bod y feirws wedi cyrraedd Prydain ar gefn gwybed, ac wedi croesi’r môr o’r cyfandir.\nHyd yn hyn, does yr un o’r ffermydd sydd wedi eu heffeithio wedi mewnforio anifeiliaid o’r ardaloedd heintiedig yn Ewrop yn ystod 2011.\nMae rhan fwyaf yr achosion sydd wedi eu cofnodi hyd yn hyn i’w darganfod yn y siroedd dwyreiniol, yn Suffolk, Norfolk, Dwyrain Sussex a Chaint – ond mae’r clefyd wedi ei ddarganfod mor bell draw â gorllewin Cernyw.\nMae’r achosion diweddaraf wedi eu darganfod ar Ynys Wyth, yn Wiltshire, Gorllewin Berkshire a Swydd Gaerloyw, tra bod siroedd eraill gan gynnwys Essex, Gorllewin Sussex, Swydd Hertford, Surrey, Hampshire hefyd wedi eu heffeithio.\nMae disgwyl i nifer yr achosion gynyddu wrth i’r diwydiant fwrw un o adegau prysuraf y calendr amaethyddol dros yr wythnosau nesaf, gyda thymor yr ŵyna ar y trothwy.\nPrif Swyddog Milfeddygol yn rhybuddio rhag ffliw adar gaeafol\nFfermwyr yn trafod Brexit gyda Carwyn Jones\nTB: ‘Ddim yn glir’ os yw’r cynllun brechu yn gweithio\nFeirws Schmallenberg – dim addewid o iawndal i ffermwyr Cymru\nFeirws Schmallenberg – ffermwyr Cymru yn pryderu


Defnyddiwr:Deri Tomos/pwll tywod - Wicipedia\nDefnyddiwr:Deri Tomos/pwll tywod\n< Defnyddiwr:Deri Tomos\nDr. R Elwyn Hughes\nCyfrol (1997) Elwyn Hughes ar gyd-gyflwynydd damcaniaeth Esblygiad, Alfred Russel Wallace, a anwyd ym Mryn Buga yn 1823.\nBiocemegydd yn arbenigo mewn fitamin C oedd y Dr R Elwyn Hughes (m. 30 Tachwedd 2015). Magwyd yn Rheadr Gwy, Sir Faesyfed, bu farw ym Mhentyrch, Caerdydd, lle ymgartrefodd. Rhoddodd gwasanaeth hir i faterion gwyddoniaeth trwy'r Gymraeg. Roedd hefyd yn gymwynaswr i'r Gymraeg yn gyffredinol yn ei ardal a thu hwnt.\n2.1 Y Casglwr (detholiad)\n2.2 Y Gwyddonydd ac eraill (detholiad)\nGraddiodd Elwyn Hughes o Goleg y Santes Catrin, Caergrawnt, lle bu'n ysgolor yn y Gwyddorau Naturiol. Bu'n ymchwilydd yn Labordy Ymbortheg Dunn, Caergrawnt. Erbyn 1962 roedd yng Ngholeg Technoleg Uwch Cymru (WCAT; a ddaeth, yn 1967 yn rhan o Athrofa Prifysgol Cymru Caerdydd (UWIST)), lle bu'n Ddarllenydd mewn Biocemeg Maeth tan ei ymddeoliad yn 1989. Cyhoeddodd yn gyson ym maes fitamin C ac, yn ddiweddarach, ar ffibr mewn bwydydd. Cafodd ei ethol yn FIBiol. Am gyfnod bu Elwyn Hughes yn Gyfarwyddwr y Gymdeithas er Hyrwyddo Addysg am Fwydydd (Llundain) ac yn ymgynghorydd i'r diwydiant bwyd. Fe draddododd Darlith Rhondda-Barnett yng Ngholeg Brenhinol y Ffisegwyr yn 1976.\nCyfraniad hanesyddol oedd iddo gyfarwyddo'r thesis PhD gwyddonol trwy'r Gymraeg gyntaf. Y myfyriwr llwyddiannus oedd Rhiannon Williams, sy'n bellach enwog fel gofaint aur.\nGyda rhai megis Glyn O. Phillips, Llew Chambers ac Iolo Wyn Williams, bu Elwyn Hughes yn un o brif ddylanwadau'r dadeni'r 1960au mewn Gwyddoniaeth trwy'r Gymraeg. Cyflwynwyd iddo Fedal Gwyddoniaeth a Thechnoleg Eisteddfod Genedlaethol Eryri (2005). Wrth ei gyflwyno ar ran y panel dewis, dywedodd John S Davies mai ar sail "arloesedd mewn llyfryddiaeth ac erthyglau yn ymwneud a Bywydeg a Maetheg yn y Gymraeg" a "cyflwyno'r meysydd hyn yn awdurdodol ar y cyfryngau ac i'r Gymdeithas Wyddonol Genedlaethol" yr oedd y gydnabyddiaeth hon. Bu'n is-olygydd a chyfrannwr cyson i'r Gwyddonydd(ymunodd a'i bwrdd golygyddol ar gyfer rhifyn Medi 1965), ac yna i Delta, am ddeng mlynedd ar hugain. A John S Davies ymlaen i bwysleisio mai nad bychan oedd ei gyfraniad, oherwydd yma roedd "meithrinfa geirfa safonol i'r meysydd biolegol". Bu Elwyn Hughes yn Gadeirydd Pwyllgor Termau Technegol Bwrdd y Gwybodau Celtaidd. Erys, hefyd, atgofion ei gyfraniadau pwyllog ar derminoleg i gynadleddau blynyddol y Gymdeithas Wyddonol Genedlaethol.\nYr ei erthygl deyrnged i Elwyn Hughes yn Y Gwyddonydd (1989) cyfeiria Iolo Wyn Williams at "ugain a mwy o erthyglau safonol [i'r Gwyddonydd], dwsinau o adolygiadau a llawer o'r rheiny yn erthyglau ynddynt eu hunain, nodiadau rheolaidd o'r Athrofa [UWIC] a nifer o bos croeseiriau, heb sôn am waith golygu, addasu, cyfieithu di-ben-draw a dienw. Cyfrannodd yn rheolaidd i gynadleddau'r Gymdeithas Wyddonol gan lunio iddi adroddiad pwysig ar Swyddi Gwyddonol yng Nghymru".\nCyn ymddeol, dechreuodd Elwyn Hughes ymddiddori a chyhoeddi ym maes hanes gwyddoniaeth a hanes gwyddoniaeth cefn gwlad. Ar ôl ymddeol ymroddodd yn llwyr i faterion hyn gan ddarlithio, darlledu ac ysgrifennu'n helaeth arnynt. Wrth baratoi ei gyfrol ar Darwin (1981) yng nghyfres Y Meddwl Modern, daeth ar draws hanes y naturiaethwr Alfred Russel Wallace, a anwyd ym Mrynbuga yn 1823. O'r herwydd, treuliodd amser maith yn ymchwilio i'w fywyd. Ffrwyth hyn oedd cyfrol gynhwysfawr, Alfred Russel Wallace: Gwyddonydd Anwyddonol, a gyhoeddwyd gan Wasg Prifysgol Cymru yn 1997. Mae ymdriniaeth Elwyn Hughes a chysylltiadau Wallace a Chymru yn y gyfrol hon yn arbennig o werthfawr. Fe'i hysgogwyd yn rhannol gan mai yn ardal magwraeth Elwyn Hughes y bu Wallace am gyfnod dylanwadol iawn ar ddechrau ei yrfa. Bu gryn alw ar Elwyn Hughes i son am Wallace ar y cyfryngau dros y blynyddoedd (ee Darwin, Y Cymro a'r Cynllwyn). Ond 'roedd ymchwil Elwyn Hughes yn ymestyn ymhell tu hwnt i'r un gwyddonydd yma, a hir bu ei ymweliadau a'r Llyfrgell Brydeinig a llyfrgelloedd eraill. Amlygwyd ei gariad at y Gymraeg (mewn Gwyddoniaeth) yn y gyfrol Nid am un Harddwch Iaith (1991) am ryddiaith Gwyddoniaeth yn y 19eg. Yn 2003 cyhoedded Dysgl Bren, Dysgl Arian. Nodiadau ar Hanes Bwydydd yng Nghymru. Yn hwn ceir ymdriniaeth o'r pwnc sydd nid yn unig o ddiddordeb cyffredinol ond yn ffynhonnell gwybodaeth ymchwil i hanes a bioleg ymbortheg. Bu'n cyfrannwr cyson at weithgareddau Cymdeithas Bob Owen, a'i gyfnodolyn Y Casglwr, a hefyd i'r Faner Newydd (lle mae teyrngedau iddo gan Emyr Llywelyn a Glyn O. Phillips).\nNid am un Harddwch Iaith - Rhyddiaith Gwyddoniaeth y Bedwaredd Ganrif ar Bymtheg (1991) Gwasg Prifysgol Cymru ISBN 9780708310434\nDysgl Bren, Dysgl Arian. Nodiadau ar Hanes Bwydydd yng Nghymru (2003) Dinas, Tal y Bont ISBN: 9780862436605\n↑ 3.0 3.1 3.2 http://www.tafelai.com/blw2005/tafod200.pdf\n↑ Y Faner Newydd, Gwanwyn (2016)\nWedi dod o "https://cy.wikipedia.org/w/index.php?title=Defnyddiwr:Deri_Tomos/pwll_tywod&oldid=2476577"\nNewidiwyd y dudalen hon ddiwethaf ar 22 Ebrill 2017, am 23:39.


Gweithiwr Prosiect – Iechyd Meddwl, Gwasgaredig a Chymorth Symudol – Tai Gogledd Cymru\nSwyddi Gwag Llawn Amser Gweithiwr Prosiect – Iechyd Meddwl, Gwasgaredig a Chymorth Symudol\nGweithiwr Prosiect – Iechyd Meddwl, Gwasgaredig a Chymorth Symudol\nDyddiad Cau: 29 Mai 2022 1yp Dyddiad Cyfweliad:\nCyflog: £21,205 y flwyddyn\nLleoliad: Cyfordd Llandudno / Llandudno\nMath: Llawn Amser, Parhaol, Tai â Chymorth\nOriau: 35 awr yr wythnos o ddydd Llun i ddydd Gwener.\nGweithio mewn cynlluniau ar draws Sir Conwy a Gwynedd, gan weithio o adref o bryd i’w gilydd neu o’n swyddfeydd yng Nghyffordd Llandudno yn ôl yr angen.\nOs oes gennych brofiad o hybu iechyd meddwl a lles cadarnhaol mewn amgylchedd sy’n canolbwyntio ar bobl (fel tai, gofal neu debyg), a’ch bod yn gyfforddus gyda sgyrsiau bob dydd yn Gymraeg, mae hwn yn gyfle gwych i chi ymuno â’n sefydliad blaengar gyda diwylliant cynhwysol, lle byddwch yn elwa o’n cefnogaeth lawn i gyflawni eich datblygiad personol, gyda digon o botensial ar gyfer dilyniant gyrfa.\nEr bod ein sefydliad yn tyfu’n gyflym, mae ein gweledigaeth a’n gwerthoedd bob amser wedi ymwneud â mwy na dim ond brics a morter. Rydym yn arweinydd yn y farchnad ranbarthol mewn darparu tai a gwasanaethau i bobl sy’n agored i niwed, ac mae ein tenantiaid wrth wraidd popeth a wnawn.\nMae ein tîm o tua 170 o unigolion yn golygu llawer i ni hefyd. Rydym yn falch o ddweud ein bod ni’n Fuddsoddwyr mewn Pobl Safon Aur, yn dyst i’n brwdfrydedd dros ofalu am ein cydweithwyr. Mae ein Strategaeth Pobl yn canolbwyntio ar greu amgylchedd lle mae ein pobl yn falch o weithio mewn lle maen nhw eisiau bod, yn cael eu cefnogi i gyflawni eu potensial, rhoi eu gorau, a theimlo eu bod yn cael eu gwerthfawrogi am eu cyfraniad.\nY Rôl – Rheolwr Tai â Chymorth\nByddwch yn gyfrifol am ddarparu gwasanaeth rheoli a chymorth tai effeithiol ac effeithlon. Byddwch yn cefnogi defnyddwyr gwasanaeth gyda golwg ar wella eu hiechyd meddwl a’u sefyllfa dai, llunio cynlluniau cymorth unigol a’u hadolygu’n rheolaidd, gan sicrhau bod defnyddwyr gwasanaeth yn gwneud cynnydd tuag at ganlyniadau cadarnhaol. Bydd eich dyletswyddau’n cynnwys:\nCefnogi defnyddwyr gwasanaeth gyda’u hiechyd meddwl a’u lles, trwy annog gweithgareddau a ffyrdd iach o fyw a chyfeirio at wasanaethau\nRheoli atgyfeiriadau i’r cynllun, cysylltu a chyfweld ymgeiswyr/asiantaethau, trefnu cyfarfodydd panel, a diweddaru cydweithwyr yn y cynllun ynghylch atgyfeiriadau newydd\nLlunio ac adolygu asesiadau risg unigol yn rheolaidd\nCynorthwyo defnyddwyr gwasanaeth gyda chynlluniau symud ymlaen i lety mwy parhaol\nCadw cofnodion a ffeiliau defnyddwyr gwasanaeth yn gywir\nTrefnu amrywiaeth o weithgareddau ymgysylltu a chynnwys er mwyn hyrwyddo cynhwysiant cymdeithasol\nChwarae rôl ymarferol wrth ymateb i ddigwyddiadau, cwblhau gwiriadau ystafell a sicrhau bod eiddo’n cael ei gynnal a’i gadw\nCyflog o £21,205 y flwyddyn\nContract parhaol, yn gweithio 35 awr yr wythnos o ddydd Llun i ddydd Gwener, 9:00yb – 5:00yp (rhywfaint o hyblygrwydd gydag amseroedd cychwyn a gorffen)\nEin Gofynion – Rheolwr Tai â Chymorth\nProfiad o hybu iechyd meddwl a lles cadarnhaol mewn amgylchedd sy’n canolbwyntio ar bobl fel tai, gofal neu debyn\nGwybodaeth ymarferol dda o Microsoft Word, Excel, ac Outlook\nSgiliau cyfathrebu llafar a ysgrifenedig da\nTrwydded yrru llawn a cherbyd ar gael at ddibenion y gwaith\nMae TGC wedi ymrwymo i ddiogelu a hyrwyddo lles defnyddwyr gwasanaeth. Mae’r swydd yn gofyn am ddatgeliad DBS safonol.\nDyddiad cau: 29 Mai 2022\nDyddiad cyfweld: 8 Mehefin 2022\nFel rhan o’n proses recriwtio, mae Tai Gogledd Cymru (TGC) yn casglu ac yn prosesu data personol sy’n ymwneud ag ymgeiswyr am swyddi. Data personol yw unrhyw ddata neu wybodaeth y gellir ei defnyddio i adnabod unigolyn neu ddata a fyddai, o’i gymysgu â gwybodaeth arall a gedwir am yr un unigolyn, yn ei gwneud yn amlwg pwy yw gwrthrych y data. Mae TGC wedi ymrwymo i fod yn dryloyw ynghylch sut y mae’n casglu ac yn defnyddio’r data hwnnw ac i gyflawni ei rwymedigaethau diogelu data. I weld ein Hysbysiad Preifatrwydd Ymgeisydd Swydd, CLICIWCH YMA


maes-e.com • Dangos pwnc - 6 Gwlad\nRe: 6 Gwlad\ngan rygbigog » Mer 17 Maw 2010 10:11 pm\nTymor anodd arferol i'r Cymru ar ol cymaint ar taith y Llewod flwyddyn diwethaf.\n10 o'r tim gyntaf heb wedi cael tymor di anaf, fellu byddai'n hapus gyda'r tymor os mae'r tim yn llwyddianus yn erbyn yr Eidalwyr.\ngan Duw » Gwe 19 Maw 2010 7:48 am\nPwy sy'n becso am yr Eidal? Cyfle i brofi chwaraewyr ar ymylon y garfan. Ennill/colli - WGAF - 'ryn ni wedi colli yn erbyn y 3 tim a ddylwn fod wedi rhoi gem dda iddynt.\ngan cemegwr » Gwe 19 Maw 2010 2:06 pm\nDuw a ddywedodd: Pwy sy'n becso am yr Eidal? Cyfle i brofi chwaraewyr ar ymylon y garfan. Ennill/colli - WGAF - 'ryn ni wedi colli yn erbyn y 3 tim a ddylwn fod wedi rhoi gem dda iddynt.\nTi'n disgwyl gormod. Does dim llawer o gryfder mewn dyfnder gyda Chymru, gyda'r colledion yn dilyn taith y Llewod, annochel byddai tymor gwael.\nYn absennol (am ba bynnag reswm, ac am o leiaf un gem): Gethin Jenkins, Matthew Rees, Alun Wyn Jones, Ian Evans, Andy Powell, Mike Phillips, Dwayne Peel, Henson, Mark Jones\nYn ogystal a hynny mae'r chwareuwyr sydd heb dangos eu bod ar eu gorau yn ddiweddar: Tom Shanklin, Ian Gough, Lee Byrne\nDoes dim syndod fod Cymru wedi ei chael yn anodd. Y syndod i mi yw y gallai Cymru fod wedi curo Lloegr a Ffrainc. Iwerddon oedd yr unig dim roddodd grasfa i Gymru. Yr ofn sydd gen i yw y bydd pobl Cymru yn dechrau troi yn erbyn Gatland heb gymryd popeth mewn i ystyriaeth ac heb feddwl na chawn ni hyfforddwr gwell rhwng nawr a chwpan y Byd.\ngan Duw » Sul 21 Maw 2010 6:01 pm\nAllai gytuno i radde, er mae cryfder mewn bron pob safle. Yr unig wedide a weles i oedd Paul Jenkins. Roedd yr olwyr yn iawn. Perfformiade gwael gan unigolion a diffyg syniade - ffili ware beth sydd o'u blaenie nhw.\nYn erbyn yr Eidal ddoe - sawl gwaith a fethodd Cymru sgorio? Dyle rhywun rhoi cic mewn pen-ôl Hooky. Trachwantus - y cyfan sy ishe fe wneud yw rhedeg yn syth a phasio mewn da bryd.\nDwi ddim yn gofyn am ben Gatland ar blat, ond dwi yn disgwyl i'r tim ware gyda rhyddid a dychymyg. Mae'r play-makers yn bresennol. Mae ennill pel araf yn fater allweddol, er nid yw'n gallu esgusodi'r perfformiade gwael hyn.\ngan cemegwr » Gwe 26 Maw 2010 7:47 pm\nDuw a ddywedodd: Yr unig wedide a weles i oedd Paul Jenkins.\nPwy yw hwnna te?\ngan Duw » Gwe 26 Maw 2010 11:51 pm\nOh walocs. Ti'n gwbod pwy dwi'n meddwl - Paul James. Gormod o 'J's yn y garfan!


TAR Uwchradd gyda SAC: Ffiseg, PGCert - Prifysgol Abertawe\nMae galw mawr am athrawon Ffiseg cymwysedig ar draws y DU. Mae PYPA wedi datblygu rhaglen TAR Ffiseg Uwchradd arloesol a fydd yn rhoi hyder i'r rhai sy'n dechrau yn y proffesiwn dysgu ddeall eu pwnc yn well ac yn eu dealltwriaeth o sut i'w addysgu. Bydd y rhaglen hon yn eich paratoi i wneud cyfraniad cadarnhaol i'r cymunedau dysgu y byddwch yn ymuno â nhw. Caiff rhaglen TAR Ffiseg Uwchradd PYPA ei hategu gan ymchwil rhanbarthol, cenedlaethol a rhyngwladol. Byddwch yn dysgu sut i wneud Ffiseg yn ystyrlon, yn ddiddorol ac yn hwyl a hefyd sut i ddadansoddi eich datblygiad eich hun a datblygiad eich disgyblion.\nBydd rhaglen TAR integredig a thrylwyr PYPA yn eich herio'n academaidd ac yn broffesiynol. Nod y rhaglen Ffiseg TAR yw datblygu dealltwriaeth feirniadol o natur Ffiseg a'i lleoliad yng nghwricwlwm yr ysgol. Byddwch yn cael eich annog i ymchwilio a phrofi eich ymagweddau eich hun i addysgeg Ffiseg i ganfod y dulliau hynny sy'n gweithio orau i chi a'r disgyblion rydych yn eu haddysgu. Mae PYPA yn ymroddedig i ddatblygu ymarferwyr myfyriol sy'n cael eu cyfeirio gan ymchwil sy'n gallu dangos creadigrwydd a hyblygrwydd yn eu haddysgu fel bod dysgwyr yn datblygu eu cymhwyster pwnc mewn amgylchedd sy'n ysgogi mwynhad.\nBydd Partneriaeth Ysgolion Prifysgol Abertawe'n defnyddio arbenigedd academaidd sylweddol y Brifysgol mewn Ffiseg. Bydd PYPA yn darparu Addysg Gychwynnol Athrawon (AGA) a arweinir gan ymchwil ac ymarferwyr o safon yn seiliedig ar yr egwyddor o ddysgu integredig (Hagger a Mutton, 2015). Datblygwyd pob agwedd ar y cwrs ar y cyd a byddant yn cael eu cyflwyno, eu sicrhau am ansawdd a'u hadolygu fel partneriaeth i atgyfnerthu'r cydweithio drwy gydol y flwyddyn.\nDulliau ymchwil mewn addysg: yn canolbwyntio ar fethodolegau ymchwil sy'n addas at ddibenion addysgol a'ch paratoi chi ar gyfer eich prosiect ymchwil sy'n seiliedig ar ymarfer. Mae EDPM30 yn 60 credyd lefel 7. Gall myfyrwyr sy'n cwblhau 60 o gredydau ar Lefel 7 drosglwyddo'r credydau i'n MA Addysg.\nResearch Informed Reflective Practice: Physics September-June 60 EDPM30E\nBydd athrawon dan hyfforddiant yn cyflwyno 4 cynllun gwersi penodol gyda ffocws penodol ar faterion ysgol cyffredinol (e.e. rheoli ymddygiad mewn gwers Ffiseg), ynghyd â myfyrdod beirniadol 750 o eiriau ar effeithiolrwydd y gweithgareddau dysgu a gyflwynwyd. Dylai pob myfyrdod beirniadol ddangos fod ganddynt ddealltwriaeth glir o sut mae llenyddiaeth yn cyfeirio cynllunio ar gyfer deilliannau penodol yn eu pwnc a sut mae'r wers a ddewiswyd yn cymhwyso theori i ymarfer. Bydd athrawon dan hyfforddiant yn amlinellu (i) y llenyddiaeth ymchwil sy'n cyfiawnhau eu dewis o weithgareddau dysgu a (ii) sut mae cynllun y wers yn ystyried fframweithiau statudol, (iii) ffactorau eraill a gyfrannodd at wella'r profiad dysgu i ddisgyblion (e.e. cynllun seddi, cymorth gan oedolion eraill).\nCysylltwch â TAR Prifysgol Abertawe


“Gallaf gael Gŵr Camdriniol. Beth Ydw i'n Ei Wneud? ' - Awgrymiadau Ar Ymdrin Â Thrais A Cham-Drin Domestig\nHelp Gyda Anffyddlondeb Mewn PriodasYsgariad Ac EiddoCyngor Priodas A Bywyd TeuluolCyd-FywParatoi Ar Gyfer PriodasAwgrymiadau Priodas IachPriodas Cyfraith GwladCytundebau PrenuptialDogfennau A Ffurflenni Gwasanaethu Ar Gyfer YsgariadPartneriaethau Domestig\nPrif / Awgrymiadau Ar Ymdrin Â Thrais A Cham-Drin Domestig / “Gallaf gael Gŵr Camdriniol. Beth Ydw i'n Ei Wneud? '\n“Gallaf gael Gŵr Camdriniol. Beth Ydw i'n Ei Wneud? '\nSut ydw i'n gwybod ai camdriniaeth ydyw ac nid brwydrau arferol yn unig?\nFfactorau eraill i'w hystyried\nMae'n anodd siarad am gamdriniaeth, yn enwedig cam-drin o fewn bondiau cysegredig priodas. Mae pob sefyllfa, person a pherthynas yn wahanol mewn sawl ffordd. Yn aml mae'n anodd cymharu ymddygiadau a gweithredoedd unigolion mewn un berthynas ag ymddygiad perthynas arall. Fodd bynnag, mae rhai nodweddion cyffredin a all gynorthwyo i nodi cam-drin mewn perthynas ramantus.\ngŵr yn gwrthod i gyfathrebu\nEfallai y bydd ychwanegu priodas yn golygu bod mynd at y pwnc o estyn allan ychydig yn fwy cymhleth. Mae priodas yn gontract cyfreithiol a rhwymol ac yn aml mae'n ei gwneud hi'n ymddangos yn anoddach cydnabod y cam-drin a'i effeithiau. Hyd yn oed yn anoddach yw'r syniad o adael y berthynas yn gyfan gwbl. Bydd yr erthygl hon yn eich helpu i ateb cwestiynau fel “a yw fy ngŵr yn ymosodol?” ac “os oes gen i ŵr treisgar beth i'w wneud?”.\nY diffiniad syml o gam-drin yw unrhyw ymddygiad neu weithred sy'n greulon, yn dreisgar neu'n cael ei berfformio gyda'r bwriad o niweidio rhywun. Fodd bynnag, er gwaethaf symlrwydd y diffiniad, mae deall a nodi cam-drin yn llawer mwy cymhleth. Yn aml, mae'r arwyddion mor gudd mewn golwg plaen nes bod y rhai sydd wedi profi camdriniaeth am gyfnodau estynedig o amser yn dechrau nodi'r rhain fel rhan o fywyd normal. Bydd hanner cant y cant o gyplau mewn perthnasoedd yn profi o leiaf un digwyddiad treisgar neu ymosodol yn ystod y berthynas honno.\nTua chwarter o y rhai bydd cyplau yn profi trais fel rhan reolaidd o'u perthynas. Mae'r risg o ymddygiad ymosodol a thrais domestig yn dibynnu ar amrywiaeth o ffactorau ond mae un peth yn sicr: nid yw cam-drin mewn perthnasoedd a phriodasau yn gyfyngedig i unrhyw un hil, rhyw na grŵp oedran. Mae unrhyw un mewn perthynas yn ddioddefwr posib.\nYn nodweddiadol rhennir cam-drin yn bedwar categori gwahanol: emosiynol, seicolegol, geiriol a chorfforol. Mae yna ychydig o fathau eraill, gan gynnwys cam-drin ac esgeuluso rhywiol, ond yn nodweddiadol mae'r rhain yn cael eu hystyried yn isdeipiau.\nMae'r ffactorau adnabod, fodd bynnag, yn ei gwneud hi'n anodd gwahaniaethu pob math yn glir.\nGan fod pob math yn rhannu cymaint o nodweddion tebyg, mae'n bwysig nodi y gall presenoldeb un math yn aml nodi presenoldeb mathau ychwanegol. Er enghraifft, mae rhywun sy'n cael ei erlid ar ffurf gweithgaredd rhywiol gorfodol neu drais rhywiol yn debygol o gael ei gam-drin ar lafar a siarad ag ef hefyd.\nMae menywod sy'n cael eu cam-drin gan eu priod neu eu partner yn profi set eithaf tebyg o ymddygiad, yn aml gellir camgymryd y rhain fel rhan “normal” o'r twf mewn perthynas. Maent yn aml yn dweud celwydd neu'n dwyllodrus i deulu a ffrindiau er mwyn amddiffyn y camdriniwr. Mae'r rhyngweithio rhwng menyw a'i gŵr camdriniol yn gyhoeddus neu gyda theulu / ffrindiau fel arfer yn negyddol; gallai gael ei rhoi i lawr yn aml, ei beirniadu, ei bygwth, neu godi cywilydd arni gyda'r bwriad i'w niweidio'n emosiynol. Dyma rai o'r arwyddion gŵr ymosodol.\nMae gŵr ymosodol fel arfer yn rhy ddiffygiol hyd at ymyrraeth. Rhaid iddo wybod ble mae ei wraig bob amser a gall orfodi rheolau a chyfyngiadau llym ynghylch amser a dreulir oddi cartref a phwy y treulir yr amser hwn gyda hi. ‘Pam ydych chi'n treulio cymaint o amser gyda pherson X’, ‘mae eich ffrind yn eich cymell i ddifetha ein perthynas, ni fyddwch yn siarad â hi’ - dyma rai o’r pethau y mae gŵr ymosodol yn eu dweud.\nYn ogystal, mae gan ferched sy'n cael eu herlid hunan-barch isel sy'n gwaethygu'n raddol; bydd llawer yn dechrau credu'r pethau erchyll y mae eu camdrinwyr yn eu dweud amdanynt.\nEr y bydd rhai ymddygiadau negyddol yn bresennol ar un adeg neu'r llall yn y mwyafrif o berthnasoedd neu briodasau, mae'n bwysig gallu gwahaniaethu rhwng camweithrediad a cham-drin. Mae camweithrediad yn digwydd pan fydd y gallu i gyfathrebu rhwng partneriaid yn gyfyngedig neu'n cael ei ddifrodi. Fel y soniwyd yn flaenorol, bydd o leiaf hanner yr holl gyplau yn profi un digwyddiad treisgar ym mywyd eu perthynas.\nMae hyn yn gwneud ddim yn golygu bod yr ymddygiad yn cael ei normaleiddio neu'n digwydd yn rheolaidd. Yn nodweddiadol mae'r mathau hyn o ddigwyddiadau yn cael eu cydnabod ar unwaith ac mae cyfnod o gymodi a maddeuant yn digwydd.\nPe bai menyw yn profi camdriniaeth, yr ymateb mwyaf cyffredin gan wylwyr yw, “Dylai hi ei adael!” Mae hyn, fodd bynnag, yn anystyriol o'r nifer o resymau pam y gallai menyw ddewis aros gyda gŵr treisgar. Yn gyntaf oll, mae'r fenyw yn aml yn dal i garu ei chamdriniwr, er gwaethaf yr ymddygiad treisgar, ac yn wirioneddol gredu ei fod yn gallu newid.\nRhesymau eraill allai fod ei hofn hi o'r hyn a all ddigwydd pe bai hi'n dewis gadael, diffyg annibyniaeth ariannol, embaras, ofn digartrefedd, neu gael plant gyda'i chamdriniwr.\nMae'n arbennig o anodd i ferched sy'n cael eu cam-drin gan wŷr; mae'r dyn y maent yn briod ag ef i fod i fod yn amddiffynwr dibynadwy, cefnogol, nid yr un sy'n achosi niwed.\nFelly beth allwch chi ei wneud os ydych chi neu rywun rydych chi'n ei garu yn profi priodas fel hon? Un o'r sgiliau mwyaf y gallwch eu defnyddio yw'r gallu i wrando a gadael i'r fenyw rannu ei chalon. Efallai ei bod yn erfyn yn fewnol ar i rywun ofyn sut mae hi. Efallai ei bod hi'n barod i ollwng ei stori i rywun y mae'n ymddiried ynddo. Ac efallai nad yw hi'n barod i siarad ond mae'n chwilio am rywun sy'n barod i wrando.\nCael gwybod pa opsiynau sydd ar gael iddi yn ei chymuned; helpu i wneud rhywfaint o gloddio i ddod o hyd i adnoddau lleol os yw hi'n byw mewn dinas neu wladwriaeth arall. Byddwch yn barod i fynd yr ail filltir - os bydd hi'n gofyn - ond gadewch iddi wneud y penderfyniad. Os yw hi am ddod allan o'i phriodas gallwch ei helpu i ysgaru gŵr sy'n cam-drin. Gall gadael priod ymosodol fod yn dipyn o her.\nGallwch ei helpu i gysylltu â chynghorydd a all ateb cwestiynau fel ‘sut i adael gŵr camdriniol’ neu ‘sut i ddelio â gŵr ymosodol’ ac ati.\nMae gan gysgod, llinellau argyfwng, eiriolwr cyfreithiol, rhaglenni allgymorth, ac asiantaethau cymunedol ddrysau ar agor i'r rhai mewn angen; gwnewch yn siŵr ei bod yn gadael iddi ddewis yn lle gwneud y dewisiadau iddi. Yn bwysicaf oll, byddwch yn gefnogol. Nid yw menyw sy'n cael ei cham-drin gan ei gŵr ar fai am ei weithredoedd; mae hi'n dioddef o ddewisiadau rhywun arall.


Dangos 315 o 315 gwasanaeth\nAction for Sick Children - Gwasanaethau cymorth i deuluoedd (Yn agor mewn taflen newydd)\nMae Action for Sick Children yn cynnig gwasanaethau ar gyfer plant a phobl ifanc y mae angen cymorth ar eu teuluoedd, sy’n methu â byw gyda’u teuluoedd genedigol, sy’n anabl, ac sydd yn yr angen mwyaf. Gallwn gynnig cyngor a chymorth ymarferol i’ch helpu chi a’ch teulu. Os oes gennych chi...\nCafcass Cymru - Gogledd - Gwasanaethau cymorth i deuluoedd (Yn agor mewn taflen newydd)\nRydym yn darparu cyngor a chymorth arbenigol sy’n canolbwyntio ar y plentyn, yn diogelu plant ac yn sicrhau bod eu lleisiau yn cael eu clywed mewn llysoedd teulu ledled Cymru fel bod penderfyniadau’n cael eu gwneud er eu budd pennaf. Ni chawn gymryd rhan mewn achos cyfraith teulu ond pan fydd y...\nCymdeithas Genedlaethol Plant Alcoholigion (NACOA) - Gwasanaethau cymorth i deuluoedd (Yn agor mewn taflen newydd)\nMae Nacoa (Cymdeithas Genedlaethol Plant Alcoholigion) yn mynd i'r afael ag anghenion plant sy'n cael eu magu mewn teuluoedd lle mae un neu'r ddau riant yn dioddef o alcoholiaeth neu broblem gaethiwus debyg. Rydym yn darparu llinell gymorth gyfrinachol am ddim i blant alcoholigion ac eraill sy'n ...\nForget-me-not Chorus Online - Gwasanaethau cymorth i deuluoedd (Yn agor mewn taflen newydd)\nEin cymuned: Cefnogi pawb sy'n byw gyda dementia Ydych chi'n chwilio am grŵp i'ch cefnogi wrth i chi wynebu heriau dementia? Ymunwch â ni a channoedd o bobl eraill sy'n deall. Mae aelodaeth yn rhad ac am ddim, ac nid oes angen atgyfeirio. Mae ein cyfarfodydd yn cael eu cynnal bob wythnos, ac...\nHome start Cymru - Gwasanaethau cymorth i deuluoedd (Yn agor mewn taflen newydd)\nNid yw magu plant bob amser yn hawdd! Gall fod yn unig, yn rhwystredig, yn dorcalonnus ac yn llethol. Nid ydych chi ar eich pen eich hun. Mae Home-start Cymru yn gweithio ochr yn ochr â theuluoedd yn union fel eich teulu chi gan roi cefnogaeth dostruriol a chyfinachol.\nMini First Aid Cardiff and Newport - Gwasanaethau cymorth i deuluoedd (Yn agor mewn taflen newydd)\nPeople in Harmony - making mixed race matter - Gwasanaethau cymorth i deuluoedd (Yn agor mewn taflen newydd)\nSer Bach / Little Stars - Shine Cymru - Early Intervention Project - Gwasanaethau cymorth i deuluoedd (Yn agor mewn taflen newydd)\nStop it Now! - Sesiynau addysg gyhoeddus (De a Gorllewin Cymru) - Gwasanaethau cymorth i deuluoedd (Yn agor mewn taflen newydd)\nStop It Now! Family and Friends forum - Gwasanaethau cymorth i deuluoedd (Yn agor mewn taflen newydd)\nThe Movement Centre - Gwasanaethau cymorth i deuluoedd (Yn agor mewn taflen newydd)\nYmyrraeth gynnar unigol ar gyfer teuluoedd agored i niwed neu mewn perygl (South and West Wales) - Gwasanaethau cymorth i deuluoedd (Yn agor mewn taflen newydd)


Arolwg heintiadau coronafeirws (COVID-19): 29 Mehefin i 2 Awst 2020 | LLYW.CYMRU\nArolwg heintiadau coronafeirws (COVID-19): 29 Mehefin i 2 Awst 2020\nDadansoddiad o gyfran y bobl sy'n profi'n bositif, cyfradd yr heintiau newydd a chyfran y bobl â gwrthgyrff ar gyfer COVID-19 ar gyfer 29 Mehefin i 2 Awst 2020.\nNid y datganiad diweddaraf yn y gyfres: Arolwg heintiadau coronafeirws (COVID-19) (amcangyfrifon positifedd)\n29 Mehefin i 2 Awst 2020\nfaint o bobl sy'n debygol o fod wedi'u heintio ar ryw adeg neu'i gilydd\nBydd yr arolwg yn helpu i olrhain lefelau heintio a throsglwyddo COVID-19 ymhlith y boblogaeth gyfan ar hyn o bryd. Yn ogystal ag edrych ar nifer yr achosion yn gyffredinol, defnyddir yr arolwg i edrych ar nodweddion y rhai sy'n profi'n bositif am COVID-19 a gweld i ba raddau y mae pobl sydd wedi’u heintio yn cael symptomau.\nDechreuodd y gwaith maes yng Nghymru ar 29 Mehefin 2020 ac mae'r canlyniadau cyntaf ar gael yn awr. Mae'n bwysig nodi bod cryn dipyn o ansicrwydd o ran yr amcangyfrifon. Y rheswm am hyn yw, er gwaethaf sampl fawr o gyfranogwyr, bod nifer yr achosion positif a nodwyd yn fach. Rhoddir yr amcangyfrifon gyda chyfyngau credadwy o 95% i ddangos yr ystod y gallwn fod yn hyderus bod y gwir ffigur wedi’i gynnwys ynddi.\nMae'r canlyniadau cyntaf ar gyfer Cymru yn dangos, ar gyfer yr wythnos o 27 Gorffennaf i 02 Awst 2020, yr amcangyfrifir bod cyfartaledd o 0.05% o'r boblogaeth wedi cael COVID-19 (cyfwng credadwy o 95%: 0.01% i 0.11%).\nMae hyn yn cyfateb i tua 1 o bob 2,200 o unigolion o fewn y boblogaeth gymunedol yng Nghymru (cyfwng credadwy o 95%: 1 mewn 7,800 i 1 mewn 900), neu amcangyfrif o 1,400 o bobl yng Nghymru i gyd (cyfwng credadwy: 4001 i 3,400).\nBydd rhagor o ddadansoddi yn bosibl wrth i'r arolwg fynd rhagddo ac wrth i fwy o ddata fod ar gael. Rydym yn bwriadu cyhoeddi amcangyfrifon ar gyfer mynychder (nifer yr heintiau newydd fesul 10,000 o bobl) a chyfran y bobl sydd â gwrthgyrff i COVID-19 pan fydd data ar gael i gynnal y lefel hon o ddadansoddi.\nCOVID-19 arolwg heintiau (peilot) bwletinau ystadegol\nCOVID-19 arolwg heintiau (peilot): dulliau a gwybodaeth bellach


Angen trefnu gynllunio fydd yn rhoi mwy o lais i bobol leol meddai Sian Gwenllian AC - Plaid Cymru\nAngen trefnu gynllunio fydd yn rhoi mwy o lais i bobol leol meddai Sian Gwenllian AC\nPostiwyd ar June 04 2018, 12:21 yh\nSian Gwenllian AC Plaid Cymru am weld mwy o lais i gymunedau leol yn y broses o gynllunio datblygiadau tai.\nMeddai Sian Gwenllian, Aelod Cynulliad Plaid Cymru dros Arfon ac ysgrifennydd cabinet cysgodol dros y Gymraeg a Llywodraeth Leol,\n“Mae angen i bobl leol gael llais yn y broses datblygu tai ac mae angen i unrhyw drefn gynllunio asesu yr angen lleol a’r effaith y bydd y datblygiadau yn ei gael ar gymunedau lleol. Mae angen i unrhyw drefn gynllunio newydd symud i ffwrdd o bennu datblygiadau lleol yn seiliedig ar ragolygon twf yn y boblogaeth a meddwl yn hytrach yn strategol am anghenion y gymuned leol gan ystyried ffactorau megis seilwaith ffyrdd, ysgolion, cyfleusterau cymunedol, mannau gwyrdd a llais i gymunedau yn ogystal a’r effaith ar yr iaith Gymraeg.\n“Byddai penderfyniadau yn cael eu gwneud ar lefel sirol ond bod methodoleg gyffredin a dulliau cadarn er mwyn asesu’r angen lleol yn cael ei gweithredu ar draws pob sir yng Nghymru.\nMae cynllunio strategol ar y cyd rhwng awdurdodau lleol yn ffordd o rannu arbenigedd a rhannu adnoddau. Enghraifft o ymarfer da yn y maes hwn yw Cynllun Datblygu Lleol ar y Cyd Gwynedd a Môn, a fabwysiadwyd yn 2017, sy’n cyflwyno polisi ynghylch “Tai Marchnad Leol”. Mae’r Cynllun yn rhestru ardaloedd penodol fel arfer lle bu datblygu mawr yn y gorffennol neu lle mae canran uchel o dai gwyliau, ac yn yr ardaloedd hynny bydd amodau cynllunio ar dai newydd er mwyn cyfyngu eu meddiannaeth i bobl sydd â chysylltiad lleol penodol. Fy marn i yw bod hwn yn bolisi arloesol ac y dylid rhannu’r arferion da, y fethodoleg a’r prosesau a ddefnyddiodd Gwynedd a Môn, gyda golwg ar ledaenu’r polisi hwn yn ehangach i gynnwys siroedd megis Ceredigion a Sir Gaerfyrddin.\n“Ein blaenoriaeth ym Mhlaid Cymru yw i greu lleoedd sy’n gwella llesiant hirdymor pobl a chymunedau gan sicrhau cydbwysedd yn y system gynllunio i wneud yn siwr nad ydyw’n ffafrio datblygwyr dros gymunedau. Gyda deddfwriaeth cynllunio Cymru yn parhau i ddatblygu, mae’n bryd creu arolygiaeth gynllunio ar wahân i Gymru, er mwyn i’r arolygiaeth feithrin arbenigedd mewn system gynllunio Cymru’n unig.”\nBydd cyfarfod cyhoeddus i drafod polisi tai a chynllunio Plaid Cymru dan arweiniad Siân Gwenllian AC yn cael ei chynnal ar nos Wener yr 8fed o Fehefin am 7 o’r gloch yn Galeri yng Nghaernarfon.\nSenedd Cymraeg Sian Gwenllian cymunedau cynllunio


Module HAC-1105: Moeseg: Agweddau Crefyddol, Bangor University\nMoeseg: Agweddau Crefyddol\nBwriad y modiwl hwn yw cynnig trosolwg diddorol a chyffredinol o foeseg o safbwyntiau crefyddol. Bydd myfyrwyr yn dyfod i werthfawrogi yr hyn a olygir wrth ‘foeseg’ a’r modd y mae ei hanes yn un cyfoethog, hir a newidiol. Ystyrir detholiad o draddodiadau crefyddol o’r hen fyd i’r oes fodern a chyda hynny, sylwir ar y modd y mae moeseg yn weddol gyffredin rhwng y gwahanol grefyddau, ond gwerthfawrogir y gwahaniaethau nodedig hefyd. Erbyn diwedd y modiwl, bydd y myfyrwyr yn ymwybodol o’r gwahanol draddodiadau moesegol sy’n bodoli mewn perthynas â chrefydd fel cysyniad, ac efo crefyddau unigol, gan gynnwys Iddewiaeth, Cristnogaeth a Bwdhaeth.\nBydd y modiwl yn dechrau drwy drafod yr hyn a olygir wrth foeseg a’i phwysigrwydd fel nodwedd cymdeithas. Gyda hynny, ystyrir y modd y mae crefydd yn medru effeithio ar foeseg a sut fedr moeseg ddylanwadu ar grefydd. Eir ymlaen i ystyried rhai traddodiadau crefyddol penodol o’r hen fyd hyd at yr oes fodern, a hynny er mwyn galluogi myfyrwyr i sylweddoli a gwerthfawrogi’r modd yr ailymddangosai rai syniadau, daliadau ac egwyddorion crefyddol. Gan hynny, trafodir cymdeithas, crefydd a moeseg dau wareiddiad yr hen fyd, sef Mesopotamia a’r Aifft. Symudir wedyn i ystyried crefydd Israel ynghyd ag Iddewiaeth – y grefydd a ddeilliodd o Israel. Trafodir arwyddocâd y Deg Gorchymyn a’u goblygiadau moesegol. Ystyrir Cristnogaeth a moeseg hefyd mewn perthynas â’r Deg Gorchymyn, ond hefyd mewn perthynas â phregeth enwocaf Iesu – Y Bregeth ar y Mynydd. Yn dilyn hynny, trafodir moeseg mewn perthynas â Siciaeth, gan fanylu’n arbennig ar y tair dyletswydd sy’n greiddiol i ymddygiad a bywyd Siciaid. Gorffennir y modiwl drwy drafod moeseg a Bwdhaeth gan ystyried dysgeidiaethau’r Bwdha a thrwy gwestiynu a oes angen credu mewn ‘duw’ er mwyn bod yn foesol dda.\nDangos dealltwriaeth o’r modd y mae moeseg fel cysyniad yn perthyn i gyd-destunau cymdeithasol, diwylliannol a gwleidyddol ehangach.\nGallu cywain gwybodaeth berthnasol am foeseg a chrefydd a llunio darn ysgrifenedig yn trafod y pwnc hwn.\nGallu asesu’n feirniadol y modd y gall crefydd siapio moeseg a sut y gall moeseg ddylanwadu ar grefydd.\nGallu ymdrin â syniadau moesegol amrywiol mewn modd beirniadol a goleuedig.\nDangos dealltwriaeth o foeseg gwahanol grefyddau, ynghyd â dealltwriaeth o faterion moesegol sy’n wynebu crefyddau cyfoes.\nESSAY Traethawd 1,500 gair\nBydd disgwyl i fyfyrwyr lunio traethawd 1,500 gair am bwnc yn ymwneud â moeseg a chrefydd. Byddir yn rhoi dewis i fyfyrwyr o 4 cwestiwn a bydd eisiau i'r myfyrwyr ddewis un o'r rheiny i ateb.\nBydd disgwyl i fyfyrwyr gyflwyno cyflwyniad llafar ar agwedd berthnasol ar y modiwl. Byddir yn darparu myfyrwyr â rhestr o destunau, teitlau a chwestiynau y gall myfyrwyr ddewis o'u plith.\nBydd disgwyl i fyfyrwyr ymwneud â gwerth 178 awr o astudiaeth annibynnol. I'r perwyl hwn, darperir myfyrwyr â rhestr ddarllen y disgwylir iddynt ei dilyn drwy gydol y modiwl. Bydd y deunyddiau darllen hynny'n ategu at y profiad dysgu ac addysgu, ac yn cyfoethogi profiadau'r myfyrwyr.\nCynhelir dwy ddarlith awr yr un yr wythnos lle byddir yn trafod gwahanol agweddau ar foeseg grefyddol. Bydd y darlithoedd hyn yn rhai rhyngweithiol ac felly wedi eu hymrymo i fod o fudd ac o ddiddordeb arbennig myfyrwyr.